Osasuna eta zaintza publikoak, jakina; eta hezkuntza? - - Alea.eus\nOsasuna eta zaintza publikoak, jakina; eta hezkuntza?\nManolo Martinez eta Eli Lamarka Iturbe (Euskal Eskola Publikoaz Harro) 2022-01-14 16:27\n"Euskal Eskola Publikoaz Harro Topaguneko kideok argi dugu erantzuna. Apustu sendoa egiten dugu eskola publikoaren alde, guraso zein hezkuntza eragile moduan, balioan jarri eta dagokion lekuan kokatzeko".\nOsasuna, zaintza, pentsioak, hezkuntza... zerbitzu horien guztien kalitateak jendarte baten ongizate maila adierazten du. Euskal Herri osoan, baita Euskal Autonomia Erkidegoan ere, horien defentsan ahots asko altxatu dira aspalditik, eta pandemiaren eraginez areagotu egin dira.\n"Familia askorentzat ez da hain erraza galderari erantzutea, erabaki hau hartzea eta ikastetxea aukeratzea"\nOrain, EAEko ikastetxeetan matrikula egiteko garaia dator, eta familia askorentzat ez da hain erraza idatzi honen izenburuko galderari erantzutea, erabaki hau hartzea eta ikastetxea aukeratzea.\nGure sistema publiko-pribatu dual honetan aukeratzeko askatasunaz hitz egiten den bitartean, haien umeak inertziaz matrikulatuko ditu zenbait familiak, beste batzuk ondo aztertu eta hausnartutako aukera bat egingo dute; eta azkenek, ustez dagokien bakarrera joango dira. Baina bakoitzaren ezaugarriak direnak direla, kalitatezko hezkuntza nahi dugu familia guztiek.\nEuskal Eskola Publikoaz Harro Topaguneko kideok argi dugu erantzuna. Apustu sendoa egiten dugu eskola publikoaren alde, guraso zein hezkuntza eragile moduan, balioan jarri eta dagokion lekuan kokatzeko. Eta galdera horren erantzunaren bila zalantzan dabiltzan familiei eta baita gizarte osoari ere, hezkuntza publikoaz harro egoteko arrazoiak helarazi nahi dizkiegu:\nHarro, unibertsala delako: herritar guztientzat irekia eta doako oinarrizko hezkuntza eskaintzen duen bakarra.\nHarro, euskalduna delako: gaurko eta etorkizuneko euskaldunak hezten dituelako, testuinguru guztietan eta euskal kultura, gurea, ardatz hartuta.\nHarro, anitza delako: ezberdinen arteko elkarbizitza egunero biziz ikasten delako, ez irakatsiz; ideologia, jatorri eta maila sozioekonomikoaren gainetik, pertsonekiko errespetuan oinarritzen da. Eskola publikoak gaurko jendartean bizitzeko tresnak ematen dizkie haurrei txiki-txikitatik; eskola publikoan aniztasuna aberastasuna da, pertsona gisa aberasten gaituena.\n"Familiei eta gizarte osoari hezkuntza publikoaz harro egoteko arrazoiak helarazi nahi dizkiegu"\nHarro, inklusiboa delako: denona da, eta denontzat. Norbanako guzti-guztien garapen integralaz arduratzen baita, kolektiboa ahaztu gabe. Ezberdintasunak direnak direla, inor atzean uzten ez duen hezkuntza.\nHarro, herritarra delako, gurea delako: komunitate osoarena izanik, urte askoren poderioz eta lanaren ondorioz familia, ikasle, irakasle, eta langileek eraiki dutena eta gaur egun eraikitzen jarraitzen duguna.\nHarro, jendartearekin bat aldatzen doan eskola delako. Izan ere, partehartzailea baita eskola publikoa, partaidetza gune askorekin: guraso elkarteak, OOG (Ordezkaritza Organo Gorena), batzordeak... Bai barruko zein kanpoko ekarpenei irekia: herri eta auzoetan integratua.\nHarro, elkartasunerako gune pribilegiatua delako. Elkarbizitzako eta elkar zaintzeko gunea.\nHarro, berritzailea delako: hobekuntza eta proposamen anitzi irekia. Elkarrekin eta elkarrengandik ikasten da, talde lanari garrantzia emanez.\nHarro, begirada feminista hezkuntza komunitatean zabaltzen ari delako. Hezkidetzarako aurrerapausoak ematen dituelako.\nHarro, jasangarria delako: etxe ondoan egonik ingurunearekin guztiz bat egiten duelako, herri eta auzoak bizitzaz betetzen.\nAzkenik, harro, Eskola Publikoak aipatutako ezaugarri guztiak betetzen dituen eskola delako eta gure seme-alaben hezkuntzaren bermea delako. Seme-alabarekin batera gurekin bertan parte hartu nahi al duzu?\nManolo Martinez eta Eli Lamarka Iturbe, Euskal Eskola Publikoaz Harro plataformako kideak


Ortuellako Udala - Garraioak eta zirkulazioa\nKomunikazio ona duen herria da. Ortuellara N-634 errepidea erabiliz iritsi daiteke, Barakaldotik Muskizera bitarteko herriguneak lotzen dituen ardatzaren bidez. Kantauriko autobidean barrena (Bilbo-Santander) Bilbotik 14 kilometrora, Loiuko aireportutik 15 minutura, eta Bilboko portutik oso gertu dago.\nGainera, Bizkaibus konpainiako autobus zerbitzua du, Santurtzi, Portugalete, Muskiz, Bilbo edo Getxorekin lotzeko (Ezkerraldeko, Meatzaritza Eremuko eta Eskuinaldeko herriak). Renfe konpainiako tren zerbitzua ere badu.\nBizkaibus konpainiaren A3333 (Gallarta-Santurtzi), A3338 (Muskiz-Barakaldo-Areeta), A3331 (Sestao-Trapagaran), A3323 (Portugalete-Galdames), A3335 (Muskiz-Sestao), A3336 (Muskiz-Bilbao, Ortuellatik), A3337 (Muskiz-Bilbao, N-634 errepidetik), A3334 (Santurtzi-Balmaseda) eta A2336 (Muskiz-EHU) lineek ematen dute zerbitzua Ortuellan.\nRenferen C-2 (Bilbao-Muskiz) lineak eskaintzen du tren-zerbitzua herrian.


Adimen artifiziala euskal enpresetara eraman nahi du AiPower-ek - SPRI\nAdimen artifiziala euskal enpresetara eraman nahi du AiPower-ek\nAiPower-ek antolatutako topaketetako bat\nAdimen artifizialari buruzko lehen euskal venture builderak datozen hiru urteetan AA-ko 10 startup sortzea du helburu.\nAdimen artifiziala gero eta gehiago agertzen da enpresa industrialen eraldaketa digitaleko prozesuetan. Datuak analizatzeko, roboten edo makinen portaera aurresateko eta, ikusmen artifizialeko tresnen bidez, objektuak detektatzeko erabiltzen da. 4.0 Industriaren etorkizuna adimen artifizialari estu lotuta dago, eta horren aldeko apustua egin du AiPower-ek. Euskadin eta estatuan abian jarri den lehen venture buildera da AiPower, eta etorkizuneko erronka industrialei soluzioak ematen dizkien startup-ekosistema bat sortzea du helburu. Jon Blázquez eta Amaia Palacio izan ditugu solaskide, AiPower-en sortzaileetako bat eta kolaboratzaile bat, hurrenez hurren.\nZein da AiPower-en helburua?\nVenture builder bat gara, startup-en inkubagailu baten antzekoa, eta adimen artifizialean dugu gure ezagutza-muina. AiPower-en, AArekin erlazionatutako ideiak eta enpresa-proiektuak zehazten ditugu, eta ekintzaileekin lotzen ditugu ideia horiek, startup bat sustatu dezaten.\nAdimen artifizialari, ekintzailetzari eta talentuari buruz dugun ezagutza batzen dugu Euskadira eta gure beharretara egokitutako startup-ak sortzeko. 2018ko otsailean jarri zen martxan AiPower, eta 2019ko otsail-martxorako lehen bi enpresak eratzea espero dugu. Gure helburua da adimen artifizialari lotutako 10 ‘startup’ sortzea hurrengo hiru urteetan. Are gehiago, 2019ko urtarrilaren 25etik 27ra bitartean, AiPower-ek, Eywa Space-rekin (EB/EA arloetako venture builderarekin) lankidetzan, ekitaldi bat egingo du, “Startup Tech Weekend” deritzona, eremu teknologiko horietakoren batean startup bat sortu eta startup-aren ‘building’ programan sartu nahi dutenei zuzendua.\nZer sektoretara bideratuta egongo lirateke ‘startup’ horiek?\nIndustria da helburu nagusietako bat, baina ‘legaltech’-arekin eta osasunarekin erlazionatutako proiektuak ere sustatzen ari gara. Industriari dagokionez, kalitatearekin erlazionatutako lanetan aplika daiteke adimen artifiziala; esaterako, ikusmen artifiziala erabil daiteke akatsak dituzten piezak atzemateko. Halaber, AA erabil daiteke, adibidez, aurreikuspen-analisiak egiteko eta manufaktura-prozesuetan arriskuak saihesteko. Hizkuntza naturala prozesatzeak ere aplikazio garrantzitsuak ditu 4.0 Industrian, ahotsaren bidez makinak edo robotak maneiatzeko aukera ematen baitu, eskuak beste zeregin batzuetarako libre utzita. Horrez gain, logistikan ere erabil daiteke, eskaerak aurresateko eta gure stocka hobeto kudeatzeko, eraginkortasun handiagoa lortzeko asmoz.\nNola dago kokatuta Euskadi adimen artifizialari dagokionez?\nZentro teknologikotan, unibertsitateetan eta zenbait startup-etan ari dira proiektuak garatzen, baina egin beharreko bidea luzea da oraindik. Enpresei zuzendutako AAko produktuak sortu behar dira. Bestalde, uste dut garrantzitsua izan daitekeela AAren eremuan lan egiten duten startup, enpresa, aholkularitza eta zentroak batzea, guztiok elkartuta gure lanari balio handiagoa emateko aukera izango baitugu. Adimen artifizialak lehiakortasunerako abantailak ematen ditu. Tresna oso isila baina oso ahaltsua da, eta enpresak apenas erabiltzen dituen aktiboak –datuak, adibidez– maximizatu egiten ditu. Euskadi eskualde perfektua da AAri lotutako ekosistema sortzeko. Kontuan izan, Etxe Zuriak adimen artifizialari buruzko bere estrategia 2016an jarri zuela abian. Alemaniak, berriz, duela gutxi jakinarazi du 3.000 milioi euro inbertituko dituela adimen artifizialaren inguruko bere industria sustatzeko. Une aproposa da, beraz, Euskadik ere AAren aldeko apustua egiteko.\nAdimen artifizialaren presentzia argia da gure egunerokoan erabiltzen ditugun soluzio askotan, esaterako, webguneetan zehar gidatzen gaituzten chatbot-ak edo Siri, Alexa edo Cortana bezalako ahots-laguntzaileak ditugu, baina oso ezezaguna da oraindik.\nAAri buruzko hedatze-lan handia egin behar da, berarekin zer egin daitekeen eta zer ez azaltzeko. Garrantzitsua da enpresetara eta gizartera kasu eta esperientzia arrakastatsuak hurbiltzea, zertan datzan ezagutu dezaten. Bestalde, bada adimen artifizialari lotutako eztabaida bat ere, gai etikoei buruzkoa eta adimen artifiziala erabiltzeak lanpostuak desagerrarazteko aukerari buruzkoa. Alarma sortu da, eta gizakiak adimen artifiziala beldurra sortzen duen teknologia bezala ikusten badu, ezinezkoa izango da teknologiak bilakaera azkarra izatea. Beldurrak suntsitu egin baititzake halako berrikuntzak.


Uhinetatik desagertu, nazio irrati proiektu berri bat abian jartzeko\nnaiz.info - duela 16 ordu 47 min\nLarunbatean itzaliko dute Info7 Irratia Urruñako estudioetan, entzulez, lagunez eta laguntzailez inguratuta. Agur esateko unea da, hamahiru urteko ibilbidea begien aurrean jarrita, euskal esparru komunikatiboan nazio ikuspegitik egindako irratiak pilatutako esperientzia gogora ekarrita eta nazio proiektu berri baten mesedetan jarrita.\nArgia gertuago dago orain\nBerria: kirola - duela 16 ordu 47 min\nGolak. 1-0: Adurizek (pen. 92. min.). Epailea. Prieto Iglesias. Txartel horiak: Athleticeko Beñat, Capa eta Nuñezi; eta Gironako Juanperi. Bestelakoak. 34.060 ikusle San Mamesen. Putzuan dago Athletic. Putzuan hasi zuen jardunaldia, eta putzuan jarraitzen du. Argiak, baina, askoz gertuago dagoela dirudi Adurizek atzoko partidako azken minutuan sarturiko penaltiaren ondoren. Sailkapenari ...\nAretxabaletak bihar erabakiko du jokatuko duen ala ez\nPILOTA. Andoni Aretxabaletak bihar erabakiko du igandean jokatuko duen ala ez. Eskuin eskuko hatz erakusleko zauriak hobera egin dio, baina oraindik ez du pilotarik ukitu. Gaur, proba txikia egingo du, baina erabakigarria bihar izango da, Donostian, pilota aukeraketan. Ezingo balu jokatu, ikusteko dago Ibai Zabalak jarraituko duen Mikel Urrutikoetxearen alboan. Jokatzen duenak jokatzen duela, ...\nPierre Rolletek nagusitasunez irabazi du Punta Galeako olatu handien txapelketa\nSURFA. Pierre Rollet 25 urteko surflari baionarrak izan nagusi atzo Punta Galeako (Getxo, Bizkaia) olatu handietako txapelketako finalean. Rolletek 17,74 puntu lortu zituen, eta alde handiz gailendu zitzaion Aritz Aranburu bigarren sailkatuari (5,7). Zarauztarrak, berriz, ozta-ozta hartu zion aurrea Alex Botelho portugaldarrari (15,6).\nSakabanaketaren aurka: "0km" kanpaina aurkeztu du Sarek\nEkainaren 17an Sarek mobilizazioa egingo du Donostian. Horrekin batera, dispertsioaren aurkako "0km" ekinbidea aurkeztu dute.\nRAFAEL MIKOLETA EUSKARAZKO IPUIN LEHIAKETAREN XXIX. EDIZIOKO SARI BANAKETA\nIragan den maiatzaren 31an Mikoleta sari banaketaren 29. edizioa ospatu zen. Aurten 969 ipuin jaso dira, eta Bilboko ikastexe ezberdinetako Lehen eta Bigarren hezkuntzako ikasleek hartu dute parte.\nIrene Arrarats: "Wittigen pentsamendua feminista delako da unibertsala"\nLisipe bildumaren hirugarren argitaratu berri du Susak: "Pentsamendu heterozuzena". Monique Wittigen saiakera bilduma bat da eta "The Straight Mind" oinarri hartuta itzuli dute.\nIndarkeriaren biktima ezberdinen testigantzak Nafarroako parlamentuan\nBiolentzia politikoa pairatu duten askotariko pertsonen testigantzak jaso ditu Nafarroako parlamentuak. Foro Sozialak egindako lanari esker ETA, GAL, tortura edo dispertsioa pairatu duten pertsonak bildu ziren.


BASQUETOUR: Lege oharra\nLege-ohar honen bidez (aurrerantzean, "Lege-oharra") arautu egiten da www.basquetour.eus atariko (aurrerantzean "Webgunea") zerbitzuaren erabilera. BASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-rena da Webgunea (helbidea: URKIXO ZUMARKALEA, 36 - BIZKAIA PLAZA, 5. SOLAIRUA, BILBO, 48011, BIZKAIA; eta IFK: A95444501).\nOro har, BASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-ren eta haren webgunearen bidez eskaintzen diren zerbitzu telematikoen Erabiltzaileen arteko harremanak Espainiako legeriaren eta jurisdikzioaren menpe daude.\nAlderdiek espresuki uko egiten diote egoki lekiekeen foruari; eta, kontratu-baldintza hauek interpretatzean edo betetzean eztabaidarik egonez gero, espresuki egongo dira BILBOKO epaitegi eta auzitegien menpe.\nErabiltzaileari jakinarazi zaio, eta hark onartu du, webgunea erabiltzeak ez diola inolaz ere hasiera ematen BASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-rekiko harreman komertzial bati.\nWebguneen edukien, beren diseinu grafikoen eta kodeen jabetza intelektualeko eskubideak BASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-renak dira. Beraz, debekatuta dago haren webguneen edukia erreproduzitu, banatu, publikoki jakinarazi, eraldatu edo beste ezein jarduera egitea, iturria aipatuta ere ez, salbu eta BASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-k idatzizko baimena ematen badu. Enpresaren webguneetan agertzen diren izen komertzial, marka edo edozein motatako ikurrak dagozkien jabeen jabetzakoak dira, eta legez babestuta daude.\nBASQUETOUR TURISMOAREN EUSKAL AGENTZIA AGENCIA VASCA DE TURISMO S.A.-ren webguneetan dauden estekak informazio helburuetarako dira soilik, eta inolaz ere ez dira hartuko iradokizun, gonbidapen edo gomendiotzat.


Ikusiko garelakoan - Aia orio - Karkara.eus\nAitor Arregi 2019-10-26 15:00\nEz duzu plazara joateko beharrik ikusten, baina plazan diren horien ahotsa helmuga batera iristen denean, zure hobe beharrez ere bada.\nGustura biziko nintzateke zure errutina asaldatu ezin horretan. Zure eguneroko eginkizunetatik haratago, ez baituzu kezka gehiago. Lanean bazabiltza, (zorionak) ikaslea bazara (zorte on) edo jubilatua (zortekoa zu), zu, zeure mundu txiki horretan zoriontsu zara, eta kanpoko ezerk izorratuko ez zaituen ustean bizi zara. Uste ustela.\nIkusten dituzu tarteka, herriko plazan, pankarta baten atzean, gehienetan jende bera, gehiegitan jende bera, eta galdetzen diozu zeure buruari: zer uste dute lortuko dutela?\nPlazan pankartaren atzean direnek, ideia bat, erantzun bat, amets bat, haserre bat, aldarri bat aurkezten dio herriari, eta badakite adierazi nahi duten hori ez dela nahi duten bezain laster lortuko, ez dela bihar gauzatuko atzotik eskatzen hari diren hura, edo erantzuna eman behar zaion arazo horri, galderak ozenago egin behar zaizkiola.\nZure egunerokotasun horretan, arazoak mila dira, lan eskubideen urraketa, zure hizkuntzan ikasteko arazo eta trabak, zure pentsioaren duintasuna zalantzan, etab. Ez duzu plazara joateko beharrik ikusten, baina plazan diren horien ahotsa helmuga batera iristen denean, zure hobe beharrez ere bada. Imanol Epelderen 27 zapata bideo blogetik hartu dut hurrengoa: "Kezka gehiena indiferentziak sortzen dit, pasibotasunak, benetan nago kezkatuta gure sumin guztiak, eramaten dituelako gehienez lo batek, bi txiok edo ondo eramandako crossfit saio batek". Plazan ikusiko garelakoan, hurrenarte.


Free chat Antonina. Ausazko arrotz doan txateatu berehala Antonina tik.\nFree chat Antonina\nOngi etorri Chatroulette AntoninaEdozein lekutan, munduko pertsona aleatory bat konektatzeko. Chatroulette Antonina dezakezu honako aukeren artean aukeratu:- Guztiak pertsona mota Antonina doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nAntonina hirien zerrenda:


Beñat Lizaso eta Asier Azpiroz, I.Pello Errota Sariketako Finalera - - Tolosaldeko ataria\nBeñat Lizaso eta Asier Azpiroz, I.Pello Errota Sariketako Finalera\nHarituz - Tolosaldeko Bertsozale Elkargunea 2018-10-01 14:18\nOstiralean jokatu zen I. Pello Errota sariketako lehen kanporaketa. Zizurkilgo Atxulondo kultur etxeko aretoa 40 bat entzulek goxatu zuten eta oholtza gainean aritu ziren Saioa Alkaiza, Beñat Iguaran, Arrate Illaro, Asier Azpiroz, Xumai Murua eta Beñat Lizaso.\nImanol Artola “Felix” gai-jartzailearen esanetara aritu zen seikotea. Agurren ostean zortziko handian Tolosaldeko autobus gidarien grebari, Zinemaldiari eta Euskaraldiari buruz aritu behar izan zuten bertsotan. Zortziko txikiko ariketak bizi joan ziren eta bertsoaldi borobilak entzun ahal izan ziren. Puntu erantzunetan guztiek asmatu ez bazuten ere, denek utzi zuten ale bikainen bat. Seiko motzean, berriz, denek asmatu zuten pisuzko gaiei bertsotarako hari aproposa bilatzen eta bertsoaldi ederrak utzi zituzten.\nBakarkakoan antzeman ziren alderik handienak behar bada. Sei bertsolarietatik hiru joan ziren kartzelara eta oholtzan geratu zirenek bakarkako lanak amaitu ostean itzuli ziren. Eskolako jolastokiaren iskin batetik beren lagunek nola jolasten zuten begira zeuden haurrak izan ziren Murua eta Alkaiza, parrandatik bueltan etxeko atea zeharkatu berri duten emakumeak izan ziren Lizaso eta Illaro, eta kalera bota behar duten langilea bulegoko atean zain duten nagusiak Azpiroz eta Iguaran.\nLanak amaitu ostean, erabakita gelditu ziren urriaren 20an Asteasuko Iturriondo Jatetxean izango den finalean abestuko duten lehen bi bertsolariak: Beñat Lizaso eta Asier Azpiroz.\nHurrengo kanporaketa ostiral honetan, urriaren 5ean, Anoetako Mikela Sagasti aretoan izango da 22:00etan hasita. Bertan abestuko duten bertsolariak honakoak izango dira: Eneko Lazkoz, Eneritz Artetxe, Unai Gaztelumendi, Aimar Karrika, Oihana Bartra eta Txomin Azpiroz.\nGogoratu finalerako sarrerak salgai daudela Asteasuko Iturriondon bertan, eta bertaratu ezin duenak bere erreserba egin dezakeela harituz.bzt@gmail.com helbidean.


Euskaldun hazi Nafarroan (2) | Garaigoikoa\nHasiera » Sailkatu gabea » Euskaldun hazi Nafarroan (2)\nPaula Kasaresen doktore tesitik mila aipu atera daitezke. Jarraian aipuen bigarren txanda.\nEz hizkuntza gaitasuna ez eta erabilera ere ez da balio absolutuko irizpidea, maiz mailakatzen zaila gertatzen den gertaera baizik.\nHiztunek euskararekin izandako historia ez da beti lineala. Hutsuneak daude eta hutsarte horiek norbanakoen ibilbideetan agertzen dira, baita belaunaldien segidan, familien eta erkidegoen historian ere.\nEuskara ikastetik euskaraz mintzatzen hastera doan prozesuan adinkideen pizgarria eta laguntza nabarmentzen dute. Hau da, euskararekin eratzen duten harreman berrian, euskaraz aritzen hasteko batez ere haurrideak, adiskideak, kirol taldekideak, bikotekidea, … izan zituzten kilikatzaile eta bultzatzaile.\nHizkuntzaren gizaldiz gizaldiko jarraipena ez du ezein determinismok agintzen. Oro har, ego belaunaldiko kideek umeak hazteko ez dute beren ama edo lehen hizkuntza hautatu.\nIdentitatea subjektuen hautuei loturik agertzen da, ez jatorriari edo jaraunspenari.


Ezker Iraultzailea - Makroepaiketarik ez! Herriraren aurkako errepresiorik ez!\nEuskal Herria Sozialista. Azaroak 16.\n16 Azaroa 2013\nEstatu osoan indarrean dagoen eskubide sozial eta politikoen aurkako errepresioa oso gogorra da, eta erasoaldi honetan ez dira atzera geratzen are eskubide demokratiko nazionalen aurkakoak. PPren gobernuak ez du hatzik mugitu nahi eskubide nazionalen alde, ezta presoen eskubideen alde ere.\nEuskal Herriaren eskubide demokratikoen aurka hartu diren neurri errepresibo ugarien artean, hauetarik nabarmenena Alderdien Legea delarik, burgesia espainiarrak eta frantsesak euskal burgesiaren laguntzarekin inposatutako kartzela politika izan da pieza garrantzitsuena. Presoen zigorrak luzatu eta gogortzeko zigor kodea etengabe aldatzeak, estatu espainiarrak berak defendatzen omen duen legalitate "demokratikoaren" haustura erakusten du.\nEgitura legal antidemokratiko osoa estatu kapitalista atzerakoiaren isla da, hau espainiarra, frantziarra edo euskal herritarra izan. Ez dezagun ahaztu euskal burgesiak estatu hau mantentzen lagundu duela eta horretan jarraitzen duela inolako arazorik gabe. 20 urtez baino gehiagoz mantendu duten dispertsio politikari bestelako aberrazio antidemokratikoak gehitu behar zaizkio, besteak beste, kondena bete duten presoak kartzelan mantentzea, gaixotasun larriak dituztenak ez askatzea, baldintzapeko askatasunik ez izatea edo behin behineko askatasunik ez aplikatzea, etengabeko isolamendu eta xantaiak... Euskal presoek sufritu duten oinarrizko eskubideen urraketa bereziki larria bide desberdinetatik Biziarteko Espetxe zigorra ezarri izana da.\nMilitantzia politikoaren aurkako makroepaiketa\nOrain, beren militantzia politikoagatik 80 bat euskal herritar epaitzen ari dira Audientzia Nazionalean urriaz geroztik. Akusatu gehien duten bi prozesu handienak dira, 18/98ren ondoren. "Herrikoen auzia" deitutakoak Batasunako, EHko eta HBko berrogei bat agintari ohi epaituko ditu, eta honi ezker abertzaleko gazteen aurkako inoizko epaiketa handiena gehitu behar zaio. Bi makroepaiketek 190 pertsonei eragingo diete hilabete luzeetan eta milioi bat euro baino gehiagoko gastua eragingo dute.\nHerrikoen prozesua hamaika urteren ondoren iritsi da epaitegira, sumarioa Baltasar Garzonek abiatu baitzuen 2002an. Segiko kide izateaz akusatuta dauden gazteenak Fernando Grande-Marlaskaren sinadura du eta 2009an jarri zen abian. Prozesu hau urte hartako azaroan amaitu zen polizia espainiarrak eta Guardia Zibilak aurrera eramandako sarekadarekin; inoizko handiena izan zen eta gau berean 34 gazte eraman zituzten polizia-etxeetara. Gerora beste atxiloketa batzuk izan ziren eta inputatu kopurua 40ra igo zen. Gazteek torturak salatu zituzten.\nAudientzia Nazionalak prozesuen ahozko bistak egiteko antolatu duen diseinuak benetako zigor operazioa dela erakusten du. Epaiketek hilabeteetan Madrilera joatera behartzen dute eta koste pertsonal eta ekonomikoa ikaragarria izango da. Gutxi gorabehera aurreikusi denez trasladoek, gaua pasatzeek, mantentzeek, defentsa gastuek eta bestelakoek ekarriko duten gastua milioi bat eurotik gorakoa izango da iraungo duten zazpi edo zortzi hilabete inguruan.\nEgindako zenbaketa honetan ez da sartzen norbanako bakoitzaren egoera, eta hauek ere eragin ekonomiko oso larria dute. Logikoki, akusatu askok zailtasun handia dute beren lanpostuak mantentzeko epaiketaren egutegiagatik eta etengabe baimenak eskatu beharko dituzte. Beste hainbeste gertatzen da ikasketekin, ezinbestean eten egin beharko baitituzte.\nBestalde, makroprozesua abian jartzeak eta hau abian jartzeko moduak helburu garbia du: prozesatuetako askok aurrera daramaten jarduera politikoa kaltetzea. Milaka orduetan ezingo dute beren lana bete epaitegi berezi bateko salan egongo direlako.\nHerriraren aurkako sarekada\nIrailaren 30ean Guardia Zibilak, Eloy Velasco epailearen aginduz eta EAJk bidalitako Ertzaintzaren laguntzaz, Herriraren egoitzak okupatu zituen bere egitura, web orriak, etab. desegituratzeko helburuarekin. Hori dela eta, 18 kide atxilotu zituzten ETAren beso berria izateaz akusatuta.\nEz da kasualitatea PPk arreta Herrirarengan jartzea, azken urteetan Euskal Herrian izan den mobilizazio politiko handiena lortu baizuen 2013ko urtarrilean: 115.000 lagun mobilizatu zituen Bilbon euriari aurre eginez. PPk Herrirak deitutako mobilizazioari esker Iosu Uribe-Etxebarria askatu behar izatea jasan du, eta orain beldur da gaixo dauden presoak etxeratzearen, euskal preso politiko guztiak Euskal Herriratzearen eta zigorra bete duten presoak askatzearen aldeko babesa igoko ote den.\nPPren jarrerak bere ahultasuna besterik ez du erakusten. Diktadura frankistaren garaiaz geroztik depuratu ez den estatu aparatuaren presioari, gobernuak duen deslegitimizazio sozialari eta PPk bizi duen eta Barcenasena bezalako ustelkeria kasuek areagotu duten barne krisiari erantzuten die. Hori dela eta, PP arreta desbideratu nahian dabil eta bere babes tradizionala mantendu nahi du Euskal Herriaren eta Catalunyaren eskubide demokratikoak ukatuz eta errepresiora joz.\nPPri ez zitzaion ongi atera Herriraren aurkako jokaldia. Astea arrazoi politikoengatik izandako azken bi urteetako lehenengo makrosarekada batekin hasi zen eta 65.000 lagunek egindako manifestazio erraldoi batekin amaitu zen Bilbon. Aste osoan zehar mobilizazio indartsuak izan ziren Euskal Herri osoan. Aste osoko borrokak Herrirak bereganatzea lortu zuen babes politiko, sozial eta sindikalaren isla izan ziren. Euskal Herrian abiatutako marea urdinaren mehatxuaren aurrean, PPk libre utzi behar izan zituen 18 atxilotuak. Borrokak balio duenaren adibide garbia izan zen. Hala ere, Herrirako hainbat kide epaituak izaten ari dira kartzeleratzeen mehatxuarekin.\nEstrasburgoko epaitegia Parot doktrinaren aurka\nEstrasburgoko Giza Eskubideen Epaitegia Parot doktrinaren aurka agertu zen eta urriaren 21ean erabaki zuen zigorra bete duten preso politikoen kartzelaldia luzatzeak Giza Eskubideen Europar Hitzarmena urratzen duela. Gainera, PPren gobernuari gogorarazi zion erabakia loteslea dela, jurisprudentzia ezartzen duela eta estatu espainiarra erabakiak betetzera konprometitu zela. Estrasburgoko epaitegiko salako 17 epaileek aho batez onartu zuten estatu espainiarreko epaitegietako erresoluzioak Giza Eskubideen Europar Hitzarmeneko 5. artikulua urratzen duela: askatasun eta berdintasun eskubidea. Gainera azpimarratu zuten, espainiar Epaitegi Gorenaren sententzia modu erretroaktiboan ezarri zela eta espainiar konstituzioak 9. artikuluan arauen erretroaktibitatea debekatzen duela. Beraz, Estrasburgoko Epaitegiak ebatzi zuenez, Parot doktrina espainiar konstituzioaren aurka doa.\nHau hala izanik ere, epaitegi honek ez zukeen erabaki hau hartuko kalean ez balego presoei ezartzen zaien salbuespenezko legeen aurkako asteroko mobilizazioetan eta 100.000 pertsonako manifestazio masiboetan ikusten den indar eta presioa.\nParot doktrina PSOEren agintaldian ezarri zen, Juan Fernando Lopez Aguilar justizia ministroak “inputazioak eraikitzeko” politika defendatu ondoren zigorra betetzen ari ziren presoak kalera irten ez zitezen. 2006ko otsailaren 20ra arte, preso baten zigor guztiak 30 urteko batean batzen ziren, legeak ordura arte onartzen zuen gehiena, eta lan bidez eta beste era batzuetara lortutako erredentzioen bidez urteak gutxiagotzen ziren. Hala ere, data horretan Auzitegi Gorenak 197/2006 sententzia atera zuen Unai Parot presoak egindako helegitea zela eta. Honela, erredentzioak aplikatzeko modu berri bat abiatu zuten, eta era honetan zigor bakoitzari ezartzen zitzaion eta ez zigor osoari. Honen emaitza zigorra luzatzea izan zen 30 urteko zigor maximoa aplikatu arte. Parot doktrinak praktikan biziarteko zigorra ekarri zuen, azken 20 urteetako dispertsio politikari edo gaixotasun larriekin dauden presoak kartzelan mantentzeko erabakiari gehitzen zitzaion neurri ankerra.\nNeurria indarrean jarri zenetik, Parot doktrina 100 preso politiko ingururi ezarri zaie. 2009an aske geratu behar zuten eta 2021era arte luzatu zitzaien presoen hainbat kasu daude. Aske zeuden hainbat pertsonari ere luzatu zitzaien zigorra eta hauek berriro atxilotzeko agindua eman zuten.\nEuskal presoen aurkako krudelkeria etengabekoa da, bai kartzela barruan isolamendua zigor bezala behin eta berriz erabiltzen dutenean, bai kanpoan, lekualdatze arbitrarioak egiten dituztenean eta hauetan jasandako tratuan. Beharrezkoa da azpimarratzea Euskal Preso eta Iheslarien Kolektiboari politika berezi bat ezartzen zaiola. Desberdintze honen oinarrian Kolektiboaren izaera politikoa dago, nahiz eta ofizialki ez onartu. Gaur egun ez da halako kartzela politikarik Europan, Turkian izan ezik.\nEuskal Presoen dispertsio politikaren estrategia 80. hamarkadaren amaieran hasi zen eta, besteak beste, PSOEko Mugica Herzog bezalako agintariek eta Joseba Azkarraga bezalako euskal burgesiaren ordezkariek diseinatu zuten (Azkarraga EAko idazkari ohia da eta EAJ-EA gobernuko justizia sailburu izan zen, gaur egun eraikuntza enpresako aholkularia da).\nDispertsio politika honek eragiten duen sufrimenduak ere ez du errukirik presoen senideekin. Orain arte 16 lagun eta senide hil dira bisitarako bidaietan izandako istripuetan; eta hildakoez gain, 300 bat istripu izan dira eta hauetatik ehun inguruk zauri larriak izan dituzte. Gainera, galera materialak, ekonomikoak eta lan esparrukoak kalkula ezinak dira. Familia bakoitzak bere senide presoarekin harremana bermatzeko batez beste urteko 20.000 euro gastatzen ditu!\nPresoen amnistiaren aldeko borroka eta sozialismoaren aldeko borroka\nBestela ezin izan litekeen moduan, Euskal Herriaren askapen nazional eta sozialaren aldeko borrokak, hau da, sozialismoaren aldeko borrokak, presoen eskubideen eta amnistiaren aldeko borrokarekin batera joan behar du.\nLehenik eta behin, gaur egun dauden preso guztien eskubide guztiak bete behar dira, esaterako kondena bete dutenak askatzea, baita hiru laurdenak beterik dituztenak, gaixotasun larri eta sendaezinak dituztenak, eta isolamendu eta bakartzeekin amaitu behar da.\nBeraz, ezin dugu eskubide demokratikoen aldeko pausoak emango dituztela espero. Beharrezkoa da diputazioetan, udaletan eta eragile sozial eta sindikaletan dauden posizioak aprobetxatzea presoen eskubideak defendatzeko eta manifestazio masiboekin jarraitzeko. Eta Euskal Herriko gehiengo zapaldua borroka honetara erakartzeko, beharrezkoa da politika benetan sozialista eta ezkerrekoa defendatzea, lana kentzen digutenak eskubide demokratikoak kentzen dizkiguten horiek dira eta. Beraz, sozialismoaren aldeko borroka, bankuen eta monopolioen nazionalizazioaren aldeko borroka, kapitalismoak ukatzen dizkigun eskubide demokratiko nazionalen aldeko borrokarekin elkartu behar da.


Kea, kea eta kea - GARA\nAriane Kamio Kargua\nKea, kea eta kea\nEderki astindu zuen ustekabeak igande hartan. Inork espero ez zuena gertatu zen eta kritikak dantzan jarri zituen. Hau ez da zorigaiztoko baten kronika edo hondamendi baten adierazpena, baina hamaika buruhauste ekarri ditu eta gerora ere ekarriko dituela aurreikusten da. «Diario Vasco»k eman zuen primizia orain hamar egun, maiatzak 16 zituenean (Gipuzkoako prentsaren «inperioak» dituen abantailak dira). Donostiako alkate Odon Elorzak «isilka» egindako hausnarketak plazaratu zituen, Tabakaleraren egitasmoaren inguruko zalantzak agerian utziz. Handik aurrera gertatutakoak aski ezagunak dira «kulebroi» horren jarraipena egin dutenentzat. Lakuak eta Gipuzkoako Aldundiak Elorzaren hausnarketa aintzat hartu eta milioika euroko kostua izango zukeen egitasmoan «aldaketak» egitea adostu dute. Horren atzetik, Joxean Muñozen dimisioa eta Tabakaleraren ke arteko egonaldia etorri dira.\nEta gerora zer? Gaia baretzen ari den neurrian are eta ke gehiago antzematen da Kultura Garaikidearen Zentro berria izan behar zuen proiektuaren gainean. Milioika euroko kostua duen egitasmoa «saldu» dute agintariek orain gutxira arte, eta badirudi Administrazio Kontseilua osatzen duten hiru instituzioek gastuak murriztearen aldeko apustua egingo dutela aurrerantzean.\nEz da zilegi egitasmoak sor ditzakeen kostuen eta gero ekar zitzakeen ondasunen kalkuluak egiten hastea, ez baita erraza krisialdi egoera batean zenbakiekin jolasean aritzea. Baina, zilegi al da Administrazio Kontseiluarekin aurrez hitz egin gabe, eta are gehiago Donostiako alkate izanda, egoera guztiz nahaspilatuko duten hausnarketa horiek egunkari batean plazaratzea? Eta, are gehiago, zilegi al da azken hilabeteetan puntako egitasmo bati babesa eman eta egun batetik bestera goitik beherako aldaketa proposatzea egoera guztiz aldatzearekin batera? Krisi egoeran bagaude, inork ez al zuen aurreikusten gehiegizkoa izan zitekeela horrelako berrikuntza bati baiezkoa ematea?\n«Proiektuarekiko koherentziagatik eta konpromisoagatik» atzean utzi du Joxean Muñozek urte luzeetako lana eta, tamalez, ke artean egin behar izan du. Erretzaile gehiegi, akaso, errautsak hautsontzi berean bota nahi dituztenentzat.


Hasiera Denda XANPUA Erromeroaren eta Urkiaren Tratamenduko 250 ml\nCategories: Erorketaren aurkakoa, ILERAKO TRATAMENDUA, Xanpua.\nIle fina edo ahula\nIle-zuntza indartzen duKoloratzailerik gabea, parabenorik gabea\nXANPUA Erromeroaren eta Urkiaren Tratamenduko 250 ml quantity\nErromero eta Urkiko Lixoné xanpua ile fin edo ile ahul batentzako ezin hobea da. Erromeroak ilearen hazkuntza errazteaz gain, ilea oxidatze-prozesuetatik babesten du. Urkiak, ile-toniko bezala erabilia, ilearen erorketa atzeratzen du.\nBURUSOILTASUNA NOLA TRATATU Ilearen erorketa faktore hereditario edo hormonal, eligakai, zirkulazio-arazo, estresa, seborrea, infekzio edota substantzia toxikoen ondorioa izan daiteke. Honelakotan lehentasuna, prozesua ahalik eta modurik egokienean eten edota geldotzeko, diagnosi egoki bat egiteari eman behar zaio. Erorketaren aurrean ahalik eta erresistenteena izateko, eraginkorrena ilearen kalitatean eragitea da: nutrienteen ekarpenak eta odol-fluxuak areagotuz.\nBuru-larruazalean aldizka Erorketaren Aurkako Belar-Anitzeko Lixoné Tratamendua bezalako senda-landareen prestakinekin masajea ematea aholkatzen da, dietan bitamina, mineral eta oligoelementuen (burnia, kaltzioa, iodoa, magnesioa, zinka…) gabezia egon ez dadin.\nGURE XANPU GUZTIEK oinarri garbigarri leun bat erabiltzen dute ileak modu naturalean bere osasuna eta oreka berreskura dezan.


Manu Idarraga getxotarrak bere lehen eleberria argitaratu dau\nBizkaie! 2020-07-01 10:35\nEgileak berak autoargitaratu dau eleberria eta 10€-ren truke erosi daiteke.\nAntzerki Udalekuak Borobil Teatroren eskutik\nBizkaie! 2020-07-01 10:02\nIngelesa ikasi irudimena landuz.\nBilboko Alkarte Filarmonikoak programazinoa irailera atzeratu dau\nBizkaie! 2020-07-01 09:37\nGaragarrilean egitekoa zan ezohiko kontzertu-zikloa.\nXVI. TolosandBlues, garagarrilaren 2tik 5era\nBizkaie! 2020-07-01 09:20\nGonbidapena beharko da kontzertuakaz gozau gura izan ezkero.\nGuggenheim Bilbao Museoak umeentzako tailerrak dakarz\nBizkaie! 2020-07-01 08:43\nMuseoa garagarrilaren 1etik aurrera, astelehenetik domekara, 11:00etatik 19:00ak arte egongo da zabalik.\nHemen dogu Elorrioko Musikaire\nBizkaie! 2020-07-01 08:18\nGaragarrilaren 4an, Andrzej Olejniczak Young Power 6tet taldeak ekingo deutso Musikaireri.\nXI. Gaztezulo Bideo Lehiaketaren sari banaketa, online\nAzkue Fundazioa 2020-07-01 08:10\nAzkue Fundazioak babestu ohi duen Gaztezulo Bideo Lehiaketaren sari banaketa streaming bidez egingo da aurten, -Bilbon dagoen Euskararen Etxean egin da ekitaldia aurreko edizioetan-. Bihar, uztailak 2, burutuko da ekitaldia, 12:00etatik aurrera, Facebook Live bitartez. “Lehiaketako irabazleak zeintzuk diren ezagutzera emango dugu!”, iragarri dute ekimenaren antolatzaileek. Bideo lehiaketaren XI. edizioa izango da. Gaztezulok jakinarazi duenez, “normaltasun […]\nLaura Garrido (PP): "Beste politika bat eskaini leiken koalizinoa gurea da"\nBizkaia Irratia 2020-07-01 00:00\nGaragarrilaren 12ko hauteskundeei begira, alderdi politiko ezberdinekin egingo ditugun alkarrizketetan lehenengoa Laura Garrido popularrari egin deutsagu gaur. Ciudadanos alderdiagaz koalizinoan, alderdi popularrak Carlos Iturgaitz aurkeztu dau lehendakarigai.\nPolitika egiteko bi eredu nabarmendu ditu alkarrizketan Laura Garridok: Eusko Jaurlaritzan dauden alderdiek eskaini leikien orain arteko bardina, eta beste politika alternatibo bat eurena dana.\nMikel San Jose eta Beñat Etxeberriak pairatutako eraso euskarafoboei erantzuteko kontzentrazioa deitu dute\nArgia 2020-07-01 00:00\nMobilizazioa deitu dute ostiralean eguerdian Bilboko San Mames estadioaren aurrean, "Euskarari erasorik ez! Kirolean ere euskaraz bizi nahi dugu!" lelopean. Horrekin Mikel San Jose eta Beñat Etxeberria Athleticeko jokalariek pairatu dituzten eraso euskarafoboak salatu, aurre egin eta bi jokalariei elkartasuna adieraziko diete.\nIV. Animakom Fest, garagarrilaren 6tik 12ra\nBizkaie! 2020-06-30 13:38\nAnimakom saria emongo deutse Nina Paley-ri bere jarduera profesionalagaitik (Online).\nBilboko TAO zerbitzua udako ordutegian sartu da\nBizkaie! 2020-06-30 13:18\nGaragarrileko eta abuztuko zapatuetan ez da pagau beharko.\nDurangoko azokearen 55.edizinoa, normaltasun barrira egokituta\nBizkaia Irratia 2020-06-30 13:00\nAbenduaren 5etik 8ra egingo da aurtengo edizinoa, egoera barrira egokituta. Zuzeneko aurkezpenak, emonaldiak eta ekitaldiak murriztu egingo dira eta azokak on line bersinoa be izango dau, streaming bidezko emonaldiakaz edota denda birtualagaz. TaupaDA! leloagaz mezu baikorra zabaldu gura dabe antolatzaileek. Beste urte batez euskal kulturearen topaleku izaten jarraituko dau Durangoko azokak.\nVI. Seriesland, Bilboko websailen jaialdia urrian egingo da\nBizkaie! 2020-06-30 12:35\nAurreko bost aldietan, Serieslandek mila sortzaile baino gehiago batu ditu Bilbon.\nBilboko elkartasun sareen ustez pandemian zerbitzu publikoen ahulezia agerian geratu da\nBilbo Hiria Irratia 2020-06-30 12:31\nEuskal Herri osoan, COVID-19 izurrite larrialdiaren aurrean, behetik-gorako zaintza mugimendu autogestionatuak sortu dira. Bilbon ere ala izan da, 1300 boluntario auzogile izan dira Bilboko auzoetan elkartasun sareetan. Auzo-talde horiek Bilboko 16 auzotan antolatu dira “elkartasuna, zaintza eta elkarrekiko laguntza zabaltzeko helburuarekin”, eta, horrela, farmazietara joateko, erosketak egiteko, haurrak zaintzeko eta bakarrik dauden pertsonei laguntzeko eskaerei […]\n‹‹ Aurrekoak 1 2 3 4 ... 90 91 92 93 94 95 96 97 ... 2102 2103 2104 2105 Hurrengoak ››


Castillo Suarez: "Benetakotasuna bilatzen dut nire hitzen bidez" - PostData\nUste dut idazle bati gerta dakiokeen gauzarik makurrena dela aurrekoa baino liburu txarragoa egitea. Alde horretatik, Urtebetze festa izan da orain arteko nire libururik biribilena, eta egiazki uste nuen ezin nuela hoberik idatzi. Ez dago bestelako arrazoirik. Sumatu dudanean liburu –on– bat nuela burutan, idazketa prozesu oso azkarra izan dut: bi hilabetetan idatzitako liburua da.\nLiburua irakurriz nabarmena egiten den ezaugarri bat da iruditeria begetala, basokoa. Basoa gure herrietatik oso gertu dugun arren, gutxitan agertzen da literaturan, eta hemen indar ebokatzaile eta edertasun berezia lortzen dira horren bidez.\nMaiz urrutiko paisaietara jotzen dugu –batik bat, poetok– irudi iradokitzaileagoen bila. Nire kasuan, gertura begiratu nahi nuen. Joseba Otondori zor diot hori. Berarekin ari naiz lanean landa-ikuspegiari buruzko egitasmo batean, eta horrek behartu nau nire saihetsa errotik mugitzera, alegia, nire inguru hurbilari begiratzera. Baina ez nuen nahi –eta horren adibideak daude egungo euskal poesian– erromantizismoz bustitako poemak idatzi, edo landa-eremuaren gorazarrea egin –gero eta gehiago zabaltzen ari den joera Espainiako literaturan, bestalde–. Benetakotasuna bilatzen dut nire hitzen bidez, eta nirea ez da inguru bukoliko bat, arras ederra izanagatik.\nLandaretzari lotua dago geografia jakin bat ere, ezta?\nLiburuaren paisaia sentimentala nire jaiotetxean kokatu dut. Altsasukoa naiz, baina autobiaren bestaldekoa, Gipuzkoako mugatik gertu dagoen dermio batekoa. Etxetik atera oinez paseo bat ematera, eta katea gurutzatzen badut Goierrin nago, eta basoak oso bestelakoak dira bertan: ustiatu egiten dira –irabazi asmoarekin, esan nahi dut–. Hortaz, espezie arrotzak daude. Eta iruditzen zait iruditeria aldetik indar handikoa zela arrotzaren eta bertakoaren arteko talka hori.\nEta zuk, berez daukazu jakintza hori dena, dokumentatzen ibili zara…?\nBai, laguntza izan dut mendiko kontu, esan dezadan, teknikoei dagokienez –bidenabar, bihoazkie nire eskerrik zintzoenak Joxemari Alegríari eta Juanmari Apaolazari–. Hori batetik. Baina, bestetik, xeheki irakurri ditut beren eremu geografikoari buruz idatzi duten idazleen lanak, batik bat poeta galegoak. Iruditzen zait oso harreman zintzoa dutela paisaiarekin. Hori da, hain zuzen, bilatzen dudana: zintzotasuna.\nGaia aldatuz, zure betidaniko bereizgarria izan da pop ukituko poesia egitea: gai serioak tratatu arren estiloz arina, tonu jostalari bat zeukana maiz. Hemen, aldiz, grabeagoa da doinua, ezta?\nUste dut adin kontua dela hori. Elena Medel asko miresten dudan poeta bat da, eta bere liburuak berrirakurtzen ari nintzela ohartu naiz gauza bera pasatu zaiola: Chatterton da bere azkeneko liburua, belaunaldi baten krisiari –batik bat, ekonomikoa– buruzkoa. Galdu dira haurtzaro eta nerabe garaiko irudi –pop– gehienak. Berri Txarrak musika taldearen diskoetan atzera eginez gero ere fenomeno bera gertatzen da: kanta batzuek ez dute jada funtzionatzen, nire iritzian. batik bat hitzengatik. Dena den, esan dezadan ez dudala lotsarik sentitzen aurretik idatzitakoei buruz. Hein handi batean, horri esker nago orain nagoen tokian. Horri esker gaude gauden tokian. Horretan bat nator Gorka Urbizurekin.\nEta hala ere, ironiaren ukitua etengabekoa da. Ezinbestean ateratzen zaizu? Hautu kontziente bat da?\nEroso eta gustura nagoen tokietan ironia barra-barra erabiltzen dut. Niretako sedukziorako tresna bat da, erakargarri egiteko bide bat. Uste dut aita eta aitona arras seduktoreen ondorengoa naizela.\nHaustura sentimental baten arrastoak utzi dituzu han eta hemen; normalean zure poesia ez da barrena biluzik erakustekoa izan…\nUste dut abandonuari buruzko liburu bat dela, haustura sentimental bati buruzkoa baino gehiago. Abandonatua izan denaren ikuspegitik eginda dago, bizirauteko hartzen diren hautu kontziente eta inkontzienteei buruzkoa. Bizirauteari buruzkoa da, hobeki esan. Berri Txarrak musika taldea etorri zait akordura berriz ere: “Bizi ala iraun, bizi ala iraun, biziraun zu barik”. Aipu ederra izan zitekeen liburu honetarako.\nBeti egin izan duzu poesia irakurgarria, hermetismo ilunetik ihes egiten duena, baina aldi berean, komunikagarria izanagatik, irakurketa unibokoei iskin egiten diezu, testu irekiak proposatuz. Liburu honetan ere oso presente dago hori.\nBadira nanoipuinen antzekoak diren poemak, nolabait esateko hasiera bat eta bukaera bat dutenak, baina nik nahigo ditut zer pentsatua ematen dizutenak, autoan bakarrik zoazenean buruan bueltaka dituzunak. Poema bat idazten dudanean oso garbi daukat irakurlearendako ari naizela –niretako bakarrik arituko banintz, egunerokoa idatziko nuke–. Horregatik hautatzen ditut kontu handiz hitzak, ez dadin irakurlea gal –eta ez dut irakurlea gutxietsi nahi horrekin–, baina, aldi berean, bere bidea egin dezan.\nPoesia barruko sentimenduen askatze gisa ulertzen dutenen kontra, zuk oso neurtuki jarduten duzu, bai edukian, bai forman. Liburu honetan, adibidez, lau parte daude, eta bakoitzean 15 poema, egitura matematiko batean kasik.\nUste dut nire izaerarekin bat datorren gauza bat dela hori: oso erreflexiboa naiz, gogoeta egiten ari naiz etengabe, baina, aldi berean, oso sentibera era oso zaurgarria.\nInpresio pertsonal bat azalduko dizut: beti egin duzu poesia ona, baina hauxe da, nik uste, orain arteko zure libururik biribilena.\nBat nator zurekin. Orain arte poema sortak egin ditut, baina nago oraingoan benetako poema liburua egin dudala, hau da, poemen arteko loturak sendoagoak direla, batasun bat dagoela, ez bakarrik atmosfera bera.\nCastillo Suarezelkarelkarrizketaeuskarazko edukiaeuskarazko edukiakIrautera\n← 12 urtetako elkar Ilustrazio eta Ipuin Lehiaketako lan irabazleak\nPaolo Cognetti: “Las cimas las podemos dejar ahí arriba y caminar juntos a los pies de las montañas” →


Artículo de opinión de los coordinadores territoriales de Eusko Alkartasuna, Joseba Gezuraga, Maiorga Ramirez, Iñaki Ostolaza y Fernando Velasco | EA - Eusko Alkartasuna\nHasiera » Artikulua » Artículo de opinión de los coordinadores territoriales de Eusko Alkartasuna, Joseba Gezuraga, Maiorga Ramirez, Iñaki Ostolaza y Fernando Velasco\nArtículo de opinión de los coordinadores territoriales de Eusko Alkartasuna, Joseba Gezuraga, Maiorga Ramirez, Iñaki Ostolaza y Fernando Velasco\nArgitaratua honek egina: Prentsa Bulegoa data Ots 17, 2012 honetan: Artikulua\nEusko Alkartasunako herrialdeetako koordinatzaileek, Joseba Gezuragak, Maiorga Ramirezek, Iñaki Ostolazak eta Fernando Velascok sinatutako iritzi artikulua.\nEraldatze sozial sakonak eta egoera ekonomiko kezkagarria bizi dugun honetan inoiz baino beharrezkoagoa da politikatik krisiari aurre egiteko neurriak hartzea, eta eremu progresista eta ezkertiarretik, gizarte eragileekin, etorkizuneko proposamenak eta porrot egin duen eredu sozioekonomiko eta finantzieroari alternatiba bat aurreratzen joatea. Orain artekoak krisian amiltzera eraman baikaitu.\nAlternatibak proposatzeko beharrezkoa da egoera zintzoki aztertzea, guztiaren errua beste batzuei bota gabe. Horixe baita sozialdemokrazia azken aldian murgilduta dabilen debatea.\nSozialdemokraziak, ez dago bere egoera onenean baina lorpen garrantzitsuak izateaz harro egon daiteke, ongizate egoera lortzeaz, munduko hainbat tokietan lortutako herritarren eskubide eta askatasun mailaren hobetzea…\nEzkertiar guztiak onartuta eta errotuta duten demokrazia partehartzailea, garapen lokala eta ingurumenaren defentsa sozialdemokraziak garatu eta formulatu ditu. Eta sozialdemokraziarik gabe, zaila litzateke, laikotasun, berdintasun, sexu askapen edota sektore publikoaren defentsa bezalako kontzeptuak ulertzea.\nEusko Alkartasunarentzat ezinbesteko beste kontu bat, politika fiskal mailakatuaren bitartez burututako aberastasunaren banaketa da. Eta hau, sozialdemokraziara batuta doa: ongizate estatuak behar duen dirua bermatzeko fiskalitate mailakatu eta justua.\nZeintzuk dira neoliberalismoak proposatzen dituen alternatibak? Estatu gutxiago, gizarte zerbitzu eta prestazio gutxiago eta herritarrentzat segurtasun gutxiago. Eta honen aurrean zer proposatzen dute aurrerakoiek? Murrizketa sozialen aurka borrokatzea, erreforma fiskal mailakatua, sektore publikoaren defentsa -lanpostu sortzearen iturri eta kalitatezko zerbitzu sozialen berme bezala- eta merkatuaren aurrean ekonomia errealari bultzada. Hau da, sozialdemokraziak orain arte lortutako postulatuen oinarriak.\nAurrerakoitasunak orokorrean onarturiko postulatu hauen defentsan, sozialdemokraziatik hasi eta ezker tradizionalera doan ezkerra kalera atera zen iragan larunbatean. Kalera atera ginen porrot egin duen eredu kapitalistari alternatiba ezartzea nahi dugula pentsatzen dugunak.\nIzan ere gizarteari eskaini behar dioguna zera da: instituzioak beste modu batetan gestionatu daitezkeela pentsatzen dugunen artean adostutako alternatiba errealak.\nSozialdemokraziak aipatutako hausnarketa itxi behar duenik ez dugu ukatuko, eta ezker tradizionalak ere egin beharko luke: mahai gainean dugun galdera berrietarako erantzun berriak, inoiz bizi ez dugun egoerari alternatibak. Aurrerakoiak eta ezkerrekoak garen guztiok -alderdiak, sindikatuak, gizarte eragileak- hobe genuke oinarrizko akordioak lortuko bagenitu, indarrean dugun eredu neoliberalari aurre egiteko eta eredu ekonomikoa aldatzeko, gure eredu sozialak lortu dituen aurrerapenak defendatzen ditugun bitartean. Gure ardura da eskuineko indar eta gobernuei horrenbeste erraztasun eman dion gure arteko borroketan indarrak ez galtzea.\nEzkerrak badu, bai, konpondu beharreko auzia. Eta arduraz jokatzeko krisi egoera honetan -krisi ekonomikoa eta eredu krisia- Europan ezkerrak pisu politikoa galdu duela aitortu behar dugu hasteko. Zergatik jarri du gizarteak eskuineko alderdietan une hau gainditzeko konfiantza? Zergatik elkartasunak ez du lehen zuen babesa, aberastasunaren banaketaren oinarria izanda? Lehen Ongizate Estatuarekin harro agertzen baginen, zergatik iruditzen zaigu orain zerga gehiegi ordaintzen ditugula eta “besteek” jasotzen dutela horren onura? Nola esan diezaiokegu gizarteari norbanakoaren askatasunak ez duela indibidualismo itsuarekin zerikusirik? Nola jokatu behar dugu lana eta langileen balioa handitzeko kapitalaren aurrean?\nEta horrez gain Europar Batasuna eta euroaren etorkizunari buruz dauden zalantza guztiak ere hor daude, eta Euskal Herrian subiranotasunaren gaia gehitu behar da ezinbestean.\nGai guzti horiek argitzea beharrezkoa zaigu, ez dugulako nahi krisia nola edo hala gainditzea. Teorikoki eta erakundeen eguneroko kudeaketan aplikatu daitezkeen errezetak atera behar dira hausnarketa horretatik, eta hori errazago lortuko dugu guztion artean lan egiten badugu. Elkarlana behar dugu eta ez bakarrik alderdien artekoa, baizik eta horretarako prest dauden sindikatu eta eragileekin ere, demokrazia partehartzailea, elkartasuna, norbanako eta gizartearen askatasuna eta berdintasuna bezalako kontzeptuak egungo egoeran izan behar duten esanahia denon artean bilatuz.\nEta hori lortzeko, gizarteak adostasunak bilatzeko borondatea eskatzen digu, eta ez bakoitzaren ideiak azken muturreraino defendatzeko gaitasuna. Nazional arloan argi geratu zaigu hori horrela dela eta gai ekonomikoetarako ere errezetarik honena dela uste dugu.\nEuskal Herriko ezker subiranistak, abertzale aurrerakoiek ekonomian ere adostasun zabala dugu eta horrek emango digu indarra gizartearekin batera lan egiteko, beti gizartearekin batera, eta egoerari buelta emateko. Nola? Alde batetik, gobernatzen ditugun erakundeetan beste kudeaketa bat posible dela frogatzen; bestetik, kaletik, larunbaterako Eusko Alkartasunak, Ezker Abertzaleak, Alternatibak eta Aralarrek deitutako manifestazioetatik eta otsailaren 25ean eta martxoaren 29an euskal gehiengo sindikalaren deialdia babestuz; eta, zalantzarik gabe, Madrilek inposatzen digun murrizketa sozialei aurre egiteko subiranotasunaren alde lan egiten.\nJoseba Gezuraga, Iñaki Ostolaza, Maiorga Ramirez eta Fernando Velasco, Eusko Alkartasunako herrialde koordinatzaileak


Nola partekatu interneta telefonotik ordenagailura edo Macera | Gadgeten berriak\nNola partekatu interneta telefonotik ordenagailura edo Macera\nGaur egun PC, Mac, tableta edo edozein ordenagailu internetera modu errazean konektatzeko eskuragarri dugun aukeretako bat zuzenean da internet partekatzen gure gailu mugikorretik. Hori zailagoa zen duela urte batzuk eta telefono operadore batzuek ere kobratu zuten, baina gaur egun oso erraza da eta gutxi dira hori egiteko oztopoak jartzen dituzten operadoreak. Gaur hainbat aukera ikusiko ditugu internet gure telefonotik edozein gailutara partekatzeko.\nLehenik eta behin, bertsio zuzena edukitzea Internet mugarik gabe partekatu ahal izateko eta hau da, adibidez, Android gailuen kasuan, beharrezkoa da Android 9 edo berriagoa izatea zerbitzu hau erabili ahal izateko. IOS-en kasuan, telefono mugikorrak soilik ezartzen du muga; beraz, onena ziurtatzea ezin duzula ziur zaudela egiaztatu behar da. Hori bai, deitzen den konexio bat partekatzeko urratsak ikusiko ditugu Android "partekatutako konexioa", "sarbide puntu bat erabiltzea" eta iOS "sarbide pertsonaleko puntua".\n1 Partekatu mugikorrerako konexioa Wi-Fi erabiliz Android-en\n2 Partekatu konexioa USB kable bidez\n3 Partekatu konexioa Bluetooth bidez\n4 Partekatu mugikorrerako konexioa iPhone bidez\n5 Konektatu Windows PC USB Internet partekatzera\n6 Kontuz bateriaren kontsumoarekin\nPartekatu mugikorrerako konexioa Wi-Fi erabiliz Android-en\nAndroid telefono gehienek datu mugikorrak Wi-Fi, Bluetooth edo USB bidez parteka ditzakete eta horretarako, gure operadoreak mugatuta ez egoteaz gain, Android bertsio eguneratua soilik eduki behar dugu. Konexioa Wi-Fi sarbide batetik partekatzeko aukerarekin hasiko gara.\nHorretarako ezarpenen aplikazioa telefonoan ireki eta sakatu behar dugu:\nSarea eta Internet> Wi-Fi puntua / konexioa partekatzea> Wi-Fi sarbide puntua\nEgin klik Wi-Fi sarbide puntuaren aukeran eta han izenak edo pasahitza bezalako ezarpenak alda ditzakegu. Beharrezkoa bada, ukitu lehen Konfiguratu Wi-Fi gunea.\nUne honetan pasahitza gehitu dezakegu "Segurtasuna" aukeran. Pasahitzik nahi ez baduzu, "Bat ere ez" sakatu dezakezu.\nOrain telefonoa Internet bidez hornituko dugun beste gailua ireki dezakezu eta gure telefonoaren sarbide puntua bilatu besterik ez dugu. Pasahitza badugu gehitzen dugu eta bestela Konektatu botoian klik egitea besterik ez dugu. Telefonoaren datu mugikorrak gehienez 10 gailurekin parteka ditzakezu Wi-Fi sarbide puntu baten bidez.\nPartekatu konexioa USB kable bidez\nJakina, Internet gure Android gailuarekin USB kable batekin ere parteka dezakegu, beraz aukera hau ere interesgarria izan daiteke abiadura ez galtzeko, baina badu bere alde negatiboa eta hori da Mac-ek ezin du konexioa partekatu Android-ekin USB kable baten bidez. Hori argitu ondoren, internet gure gailutik partekatzeko urratsekin goaz.\nLehenengo gauza telefonoa USB kablera konektatzea da. "Konektatuta gisa" jakinarazpena pantailaren goialdean agertuko da\nZure telefonoaren Ezarpenak aplikazioa irekitzen dugu eta gainean klik egiten dugu Sarea eta Internet > Wi-Fi gunea / Partekatu konexioa\nAktibatu aukera Partekatu konexioa USB bidez\nEta dagoeneko sarearen konexioa kablearen bidez goza dezakegu. Gogoratu Mac-ak ez direla bateragarriak aukera honekin, beraz, kasu hauetan onena Wi-Fi konexioan zentratzea da onena, pertsonalki oraindik ere onena dela uste dut kasu gehienetan konexio zehatzak direnez eta behar ditugunez konexioa azkar ezarri eta modu sinplean.\nPartekatu konexioa Bluetooth bidez\nKasu honetan telefonoa beste gailuarekin lotu behar dugu hargailua horretarako konfiguratuz. Aukera hau ez dago erabilgarri gailu guztietan, beraz, beti gomendatzen dugu Wi-Fi bertsioa erabiltzea gailuak konektatzeko, baina gailuak Bluetooth bidez konexioa onartzen badu, beheko urratsak jarrai ditzakezu.\nGailu hartzailea Bluetooth konexioa ezartzeko konfiguratu ondoren, urratsekin jarraituko dugu\nAplikazioa irekitzen dugu Telefonoaren ezarpenak eta jarraituko dugu\nSareak eta Internet> Wi-Fi gunea / Partekatu konexioa aukera sakatzen dugu\nOrain egin klik Partekatu konexioa Bluetooth bidez\nEta listo, modu honetan konexioa Bluetooth bidez partekatuko da.\nPartekatu mugikorrerako konexioa iPhone bidez\nIOS gailuetan Aukera hau ere oso erraza da burutzeko eta, jakina, internet partekatzeko aukera ere badugu eskuragarri. Wi-Fi, Bluetooth eta USB aukeren artean ere aukera dezakegu, beraz, aukera bakoitzarekin goaz. Argitu ezazu hau iPad telefono mugikorrarekin Internet ere partekatzea posible da.\nKonexioa partekatzeko Wi-Fi aukerarekin hasten gara eta hori modu sinplean egiten da. Sartu ginen Ezarpenak> Sarbide puntu pertsonala> Baimendu besteei konektatzen eta aktibatzen dugu. Hemen Wi-Fi pasahitza gehitu dezakegu edo ez, beherago, behin egin ondoren, ireki gailua konektatzeko eta egin klik zure iPhone edo iPad sarean. Gehitu pasahitza kasua bada eta nabigatu.\nKonektatu Windows PC USB Internet partekatzera\nGure ekipamenduak Wi-Fi bidez konektatzeko aukerarik ez duenean iPhone edo iPad USB kablea erabil dezakegu. Horretarako iTunes izan behar dugu eta ziurtatu ordenagailuak gure iPhone edo iPad aintzat hartzen duela.\nInstalatu iTunes-en azken bertsioa ordenagailuan\nUSB kable batekin, konektatu ordenagailua Internet partekatzea eskaintzen duen iPhone edo iPadera. Eskatuz gero, fidatu gailuan.\nZiurtatu iPhone edo iPad iTunesen aurkitu eta ikusi ditzakezula. Windows PCak gailua ezagutzen ez badu, saiatu beste USB kable batekin\nJarraitu Microsoft-ek emandako urratsak Windows 10 edo Windows 7-n Interneteko konexioa egiaztatzeko\nInternet partekatzeak Mac, PC eta hirugarrenen gailuekin Bluetooth konexioak onartzen ditu, baina gure Android gailutik Internet partekatzearen bertsioan esan bezala, hobe da Wi-Fi erabiltzea, askoz errazagoa prozesua.\nKontuz bateriaren kontsumoarekin\nInternet partekatzeko aukera honekin bateria kontsumitzea Android zein iOS gailuetan oso kontuan hartzekoa da. Beraz, gailua konektatu dezakegu partekatutako konexioak iraun bitartean bateria gehiegi kontsumitzea ekiditeko eta behar dugu desgaitu konexioa partekatzea amaitzen dugunean normala baino kontsumo gehiago ekiditeko. Gure telefonoak sarbide puntua automatikoki desaktiba dezake konektatutako gailurik ez dagoenean, aktibatu aukera hau alferrikako kontsumoa ekiditeko.\nArtikuluaren bide osoa: Gadgeten berriak » General » Tutoretzak » Nola partekatu interneta telefonotik ordenagailura edo Macera\nNola erabili telefonoa webcam kamera gisa\nNola blokeatu zure profila Netflix-en kontu bat partekatzen baduzu


OBRETAKO ZINEGOTZIAK ARETAKO AUZOKIDEEN BATZORDEAREKIN IZANDAKO BILERA\nKoldo Zabala zinegotzia (2012-05-10) Aretara joan da, lan-talde horrekin batera zonaldeko jardueren egoera aztertzera, batez ere, Arabako Foru Aldundiari dagokion Gasteiz errepidearen harrera, hilabeteetako atzerapena eta obrak zonaldeko egoiliarrei eragin dizkien eragozpenak direla...\nINFORMAZIO-BILERA LATIORRON, ALTZARRATE INGURUKO EGOKITZAPEN-OBRARI BURUZ\nOtsailaren 22an bilera bat egin zen Latiorroko auzokideen talde batekin, obrek eragin behar zituzten eragozpenak eta obrak zirauen bitartean oinezkoak igarotzeko bideetan egindako aldaketak azaltzeko. Irisgarritasuna errazteko hobekuntzak egiteko aukera ere baloratu...\n2011n batzarrak azaroan eta abenduan izan ziren, eta azken batzarrek hil horretako 12ra arte iraun zuten, azaroaren 20ko hauteskunde orokorrek eragindako atzerapenaren ondorioz. Batzarrek funtsean balio izan zuten aurreko urteetan azaldutako beharrizanak finkatzeko....\nASAMBLEAS DE BARRIO 1979: LAUDIO HOMENAJEA A LOS PIONEROS DE LAS ASAMBLEAS DE BARRIO EN SU 35 ANIVERSARIO\nEl pasado día 21 de enero de 2012 se conmemoraban 35 años desde que se aprobase el primer reglamento que permitia la realización de asambleas de barrio en Laudio. Con ese motivo, tras...\n2008-2010EKO AUZO-BATZARRAK: PARTE HARTUZEK KOORDINATURIK (EHU)\nEsteka honetan topatuko duzu hiru urte horiei buruzko informazio guztia, (EHU) PARTE HARTUZen blogean jasotakoa, denboraldi horretan bera izan baita prozesuaren ardura zuena. Auzo Batzarrak 2008 – 2010\n2000-2003KO AUZO-BATZARRAK: ERREGELAMENDUAREN BARRUAN\n2000an, Pablo Gorostiaga udalbatzako burua zela, auzo-batzarrak udal antolamenduaren araudiari (UAA) lotu zitzaizkion, eta horrela udal antolamenduaren engranajean parte bihurtu zituzten, bertan adierazitako eskubideak eta betebeharrak izanik. Esteka honetan 2000tik 2007ra bitartekoa topa...


Irekia Eusko Jaurlaritza - Gobierno Vasco :: Osasun Sailak Euskadin lehen mailako arreta sendotzeko neurri-sorta proposatu du\nOsasun Sailak Euskadin lehen mailako arreta…\n<iframe src="https://www.irekia.euskadi.eus/eu/embed/videos?video_path=2019%2F02%2F20%2Fnews_52121%2Fhtml5%2Fatencion_primaria.mp4" width="320" height="210" allowfullscreen></iframe>\nOsasun Sailak Euskadin lehen mailako arreta sendotzeko neurri-sorta proposatu du Iturria: Irekia\n20190220_111411.jpg Iturria: Irekia\ndarpon_atencion_primaria.jpg Iturria: Irekia\n35 ekintza zehatz aurreikusten dira, eta, horien bidez, baliabide pertsonalak eta materialak sendotu, langile sanitarioen lana desburokratizatu edo Erizaintzaren eginkizuna sustatu nahi da\nJon Darpón Eusko Jaurlaritzako Osasun sailburuak, gaur goizean, prentsaurrekoan, Euskadiko Lehen Mailako Arretarako Estrategia aurkeztu du, “euskal gizarteari zerbitzu hobea emateko eta, gainera, hura osatzen duten profesionalei antolamendu hobea emateko”. Iñaki Berraondo Osasun sailburuordearekin eta Nekane Murga Plangintza, Antolamendu eta Ebaluazio Sanitarioko zuzendariarekin batera, sailburuak honako alderdi hauen inguruko zazpi ildo estrategikoen eta 35 ekintzen xehetasunak eman ditu: osasun-zentroen antolamenduko hobekuntza; baliabide pertsonal eta materialen gorakada; ekipo medikoen eginkizun burokratikoen murrizketa eta medikuntzako eta erizaintzako profesionalek duten gaitasun erabakitzailearen gorakada.\nGaur aurkeztu den dokumentua elkargo profesionalekin, Osakidetzako osasun-zentroekin, sindikatuekin, talde politikoekin eta Aholku Batzordeko kideekin –otsailaren 8an Estrategia onetsi zen foroan– “hil batzuez eginiko lanaren, hausnarketaren eta kontrastearen” emaitza da. Sailburuak eskerrak eman dizkie eginiko lanagatik; izan ere, beren ekarpenen bidez “aberastu egin da, nabarmen, hasierako zirriborroa”.\nJon Darpónek azaldu du azken 30 urteotan lehen mailako arretak “funtsezko eginkizuna izan duela euskal osasun-sisteman”, Euskadin bizi diren pertsona guztiei osasun-asistentzia emateko.\nHala ere, bizi-itxaropena pixkanaka igotzen joan denez –Euskadi buru da, mundu-mailan, Japoniarekin batera–, biztanleria gero eta zaharragoa da eta, aldi berean, horrek gaixotasun kronikoen gorakada dakar. Gainera, gizartea gero eta medikalizatuago dagoenez eta familia-medikoen plantillako askok erretiroa hartuko dutenez, sailburuaren hitzen arabera, “lehen mailako arretaren eskaria hazi egingo da”. Jon Darpónek esan du ez dela Euskadiko fenomeno esklusiboa, globala dela, eta amaitzeko esan du “lehen mailako arretaren eredua berritu” egin behar dela.\nEgungo egoerari aurre egiteko, 7 ildo estrategiko eta 35 ekintza zehatz zehaztu dira.\n1.- Lehen mailako arretak dituen funtzioaren eta eginkizunaren balioa handitzea.\n2.- Lehen mailako arretako ekipoen egitura erronka demografiko eta epidemiologikoetara egokitzea.\n3.- Lehen mailako arretako ekipoen antolamendua eta kudeaketa hobetzea.\n4.- Erizaintzaren profilaren zabalkundean sakontzea.\n5.- Familia Medikuntzan belaunaldien erreleboan dagoen asistentzia-hutsa saihestea.\n6.- Lehen mailako arretako arreta pediatrikoaren eredua finkatzea.\n7.- Lehen mailako arretan hizkuntza-normalizazioko eta genero-berdintasuneko planak aplikatzea.\nLangile-kopurua handitzea eta, horretarako, Familia Medikuntzako eta Erizaintzako 80 plaza gehiago egotea asistentzia-karga gehien duten lehen mailako arretarako zentroetan. Helburua da medikuko 1.400 paziente baino gehiago ez izatea, eta 75 urtetik gorako pazienteen % 15 baino gehiago ez kontzentratzea. Erizaintzaren kasuan, pediatrari lotutako hainbat kupo sendotuko dira. Horrek guztiak 4,6 milioi euro baino gehiagoko inbertsioa ekarriko du plantillan datozen bi urteotarako.\nZentroak modernizatzeko eta sistema teknologikoak eguneratzeko inbertsioa areagotzen jarraitzea. Azken urteotan, urtean, hiru kontsultategi eta bi osasun-zentro baino gehiago ireki dira (Mungia, Miribilla, Salburua, Kanpezu, Getaria, Zestoa…). Hurrengoa Retuerton izango da, Barakaldon. 2016tik, 97 milioi euro inbertitu dira azpiegituretan.\nGainera, datozen lau urteotan, 9,7 milioi euro inbertitzea aurreikusten da, aurten sistema informatikoa eta lehen mailako arretako ekipo informatiko guztiak berritzeko.\nMedikuntzako eta erizaintzako langileen lana desburokratizatzea, ahalik eta denbora gehien eman ahal izateko pazienteei arreta ematen. Zentzu honetan, administrazio-arloko profesionalei anbulantziak kudeatzeko edo ziurtagiri medikoak emateko eginkizunak bideratzea proposatzen du estrategia honek, besteak beste.\nLehen mailako arretako medikuntzako langileek eska ditzaketen proba diagnostikoen zorroa ireki eta homogeneizatzea, pazienteek probak eskatzera ospitalera joan-etorririk egin behar ez izateko, eta familia-medikuak erabakitzaileagoak izateko.\nAgenda-eredua aldatzea, medikuen eskutik, egunean bisitatzen den paziente-kopurua arrazionalizatzeko eta atzerapenak murrizteko. 2018ko datuen arabera, egunero, batez beste, 28 eta 29 helduri ematen zaie arreta eta 20 edo 21 paziente pediatrikori. Arretarako batez besteko denbora 9-10 minutu dira.\nErizaintzaren eginkizuna sustatzea eta, horretarako, Erizaintzako kontsultak abian jartzea, bai osasun-zentroan, bai etxeko arretan edo arreta komunitarioan, prozesu arinetan pazienteak orientatzeko eta, horrela, atzerapenak gutxitzen laguntzeko.\nBelaunaldien erreleborako erronkari aurre egitea. Horretarako, UPV/EHUko Medikuntza Fakultateak nabarmen areagotu du medikuntzako ikasleen kopurua eta, orain, ikasturteko, 325 ikasle dira.\nAldi berean, Osakidetzak oso nabarmen areagotu du BAME plazen akreditazioa, zahartzearekin zerikusia duten espezialitateetan. Zehazki, aurtengo BAME deialdian, 446 plaza eskaini dira –aurreko urtean baino % 19 gehiago–, eta horiek, datorren maiatzean, ospitale eta osasun-zentroetan sartuko dira. 109 familia-mediku eta 29 pediatra dira.\nOsasun Saila UPV/EHUrekin ari da elkarlanean, halaber, Familia Medikuntza beste ikasgai bat bezala sartzeko ikasketa-programan.\nLan-baldintzen esparruan absentzien estaldura hobetzea, honako neurri hauen bidez, besteak beste:\nKontratu malgua, urtebeteko iraupena duena, lehen mailako arretan egonaldia amaitzen dutenentzat. 2018an, formula horren bidez 226 gazte kontratatu ziren, ESI guztien artean banatzeko, beharren arabera. Aurten, gauza bera egingo da 77 pertsonarekin.\nAkordioa sindikatuekin, profesionalek beren lanaldia zabaldu ahal izateko, lankideen absentziak estaltzeko. 2018an, lehen mailako arretako orduen errefortzu horrek 1,2 milioi euroko gastua ekarri zuen.\nBorondatezko erretiroa 68 urtera luzatzea, 65 urte bete baina lanean jarraitu nahi duten pertsonentzat.\nLehen mailako arreta sendotzea eta, horretarako, fisioterapia zerbitzu-zorroan sartzea. Dagoeneko hasi da programa hori Zabalganako osasun-zentroan, Araban, eta aurreikusten da prestazio hori lehenengo Arabako lurraldeko gainerako zentroetara zabaltzea (urte-amaieran) eta, ondoren, pixkanaka, Euskadi osora.\nLehen mailako arretako unitate, profesional elebidun eta zerbitzuen zorroa handitzea. Osakidetzan hizkuntza-eskakizuna duten profesionalen ehunekoa boskoiztu egin da hamabost urtean baino ez. 45 urtetik beherakoen artean, 10etik 8k betetzen dute. Helburua da ehuneko hori handitzen jarraitzea.\nBerdintasun-planak garatzen jarraitzea, bai ESIetan, bai lehen mailako arretako zentroetan, eta, bereziki, buruzagitzetan sartzeko aukeran.\nLehen Mailako Arretarako Estrategiaren segimendua egitea eta, horretarako, bertan arduradun bat izendatzea; segimendua, halaber, Aholku Batzordearen bidez egingo da, zeina finkatzen joango baita.\n(*) Dokumentu Osoa\nGasteiz, 2019ko otsailaren 20a\nintervencion_darpon_atencio... behera kargatu (80 MB)\ndarpon_lehen_mailako_arreta... behera kargatu (900 KB)\ndarpon_populazioa_zahartzea... behera kargatu (600 KB)\ndarpon_lehen_mailako_arreta... 40 MB\ndarpon_populazioa_zahartzea... 30 MB


Azpiko arropa - Wikipedia, entziklopedia askea.\nAzpiko arropa edo barruko arropa ikusten diren jantzien azpian janzten den arropa da, larruazala ukitzen duena. Kanpoko jantziak gorputzaren sekrezioetatik babesteko (hala nola, gernu, gorozki, izerdi, baginako jario eta hileko jariotik), larruazalari goxotasuna emateko eta modari jarraitzeko diseinaturik egoten da. Badira helburu erotiko batez edo arau erlijiosoren bat betetzeko janzten direnak ere.\nBatzuek gorputz-enborra estaltzen dute (elastiko edo kamisetak eta bularretakoak, esaterako); beste batzuk ipurdia eta genitalak estaltzeko erabiltzen dira (kuleroak eta galtzazpiak kasu); azkenik, oinak eta hankak ere estal ditzakete (galtzerdiak, esaterako). Linjeria emakumeentzat egindako azpiko arropa bereziki apaindua da.\n↑ Azpiko arropa. Euskaltzaindiaren Hiztegia, euskaltzaindia.eus (Noiz kontsultatua: 2019-08-22).\nBNF: 119333032 (data)\nOrriaren azken aldaketa: 4 uztaila 2021, 12:13.


Ekintzan Dauden Kontsumitzaileen Federazioak Vodafone salatu du publizitate engainagarriagatik | Consumer\nEkintzan Dauden Kontsumitzaileen Federazioak Vodafone salatu du publizitate engainagarriagatik\nBere ustez, "zentimo bat/minutu bat betiko" operadorearen eskaintza engainagarria da eta funtsezko datuak isiltzen ditu\nEkintzan dauden Kontsumitzaileen Federazioak (Facua) Vodafoneren eskaintzaren publizitate-kanpaina salatu du Telekomunikazioen eta Informazioaren Gizarterako eta Kontsumoko Institutu Nazionalerako Estatu Idazkaritzan, “zentimo bat/minutu bat betiko”. Izan ere, engainagarria dela uste du, eta funtsezko datuak isilarazten ditu.\nFacuak ikusi duenez, erreklamoaren ondoren, “joan Vodafonera abuztuaren 31 baino lehen, eta hitz egin minutuko zentimo batez Vodafone guztiekin eta estatuko finkoekin, eta betiko”, minutuko 59 zentimoko tarifak (gehi BEZa) daude ezkutatuta, eta konpainiak ez du horien berri letra txikian ere ematen.\nFederazioaren arabera, iragarritako planetan (1. kontratua eta 1. txartela), zentimo/minutu bateko tarifa ordu jakin batzuei bakarrik aplikatuko zaie. Hala, Facuaren iritziz, Vodafone bere eskaintza dirudiena baino erakargarriagoa egiten duten datuak ezkutatzen ari da.\nOperadoreak adierazi duenez, horrelako kanpainetan oso zaila da publizitatean sustapenaren datu guztiak ematea, kontsumitzailearentzat nahasgarria baita. Hori dela eta, Vodafonek bere bezeroak animatzen ditu publizitate horretan eskaintzaren berri eman dezaten beren web orrian edo 1444 bezeroarentzako arreta-telefonoan.\nengainagarri publizitatea vodafone


Jolasean Blai mahai joko digitala eskura\nHemen zaude:Hasiera»Albisteak»Jolasean Blai mahai joko digitala eskura\nBortzirietako Euskara Mankomunitatea 2020-07-13 0 Iruzkin\nERA.EUSek udarako proposamen berritzailea eta freskagarria aurkeztu du: JOLASEAN BLAI mahai-joko digitala. Gurasoentzako tresna bikaina udan ere seme-alabekin euskal kulturaz gozatzeko.\nBaliabide hau onlineko kultur proposamenen hautaketa bat da, oporretarako dinamika bat proposatzen duena: altxorraren uhartean barrena ibilbide bat egitea. Haurrak bakarrik zein gurasoekin batera aritu daitezke.\nKoronabirusak eragindako larrialdiaren ondorioz, ERAk ekimena hartu zuen gurasoei egunero eskaintza ezberdin, kalitatezko, eta erakargarri bat egiteko. Hala, 2020ko martxoaren 18tik maiatzaren 31ra, egunero etxean gozatzeko kultur proposamen bana hautatu zen kulturgileek online eskuragarri jarri duten horietatik: literatura, musika, jolasak, ikus-entzunezkoak, aplikazioak… Jolasean Blai egindako bilketa lanaren ondorioz sortu da, honela kalitatezko kultur proposamen hauek modu erakargarri batean aurkezten zaizkio familiari.\nDinamika oso errazeko jolasa da: egunero, edo bi egunean behin, edo egoki ikusten denean, laukitxo bat aurrera egin behar da. Horietako bakoitzean kultur proposamen bat edo bi dago. Iraupena da bien arteko aldea, proposamen motzak eta luzeak baitaude. Gurasoari proposatzen zaio, beraz, haurrarekin gozatzeko bideo-ipuinak, emanaldiak (zinema, antzerkia, musikalak…), bideoklipak, App-ak… edo sorpresa kutxa\nireki daiteke! Nork daki zer topatuko duten bertan! Bestalde, PDF-a zuribeltzean ere deskarga daiteke eta inprimatu: egongelan edo sukaldeko mahaian jolastu ahal izateko, ibilbidea koloreztatzeko…:\nERA.EUS Nafarroako toki-entitateetako 28 euskara zerbitzuek (Bortzirietako Euskara Mankomunitatea barne) elkarlanean sortu duten webgunea da, helburu duena euskaraz ikasten duten haurren gurasoei laguntza eta baliabideak eskaintzea eta seme-alaben ikas-prozesua osatzea. Haurrek ikastetxeetan dagokien adinerako ezagutzak eta gaitasunak jasotzen eta garatzen dituzte, baina euskarak gizartean duen presentzia desorekatua kontuan hartuta, ezagutza eta gaitasun horiek eskolaz kanpo ere indartzea egokia da, esaterako, etxean, kultur jardueretan edo eskolaz kanpoko jardueretan.\nFamiliek helarazten dizkiguten behar eta eskaerek aberastuko dute webgunea eta, denon artean, belaunaldi berriak euskaraz hazteko bidea.


akademy-es 2010 | Alfredo Beaumont\n← Up & running again\nCounting primes in Factor →\n2010-05-05, akademy-es, clutter, eu, kde\tAsteburu honetan akademy-es 2010 ospatzen da, Bilboko Ingeniaritza Goi Eskola Teknikoan. Akademy-es estatu mailan egiten den KDEri buruzko kongresua da. Hitzaldi teknikoaz eta ez horren teknikoaz beteta egongo da, egitarauan ikus daitekeen moduan. Nik pare bat emango ditut, bata clutter liburutegiari buruz (gaztelaniaz) KDE euskaratzeari buruz (euskaraz)\nGertaera berezia izango da niretzat hainbat arrazoiengatik. Alde batetik, ikasle, ikertzaile eta irakasle moduan ibilitako Ingenieritza Eskolara itzuliko naiz, nahiko denbora pasa ostean.\nBestalde, pozten nau ITSAS hartu duen indarra ikusteak, eta nola lagundu duten antolaketa lanetan hainbat ikasle, irakasle eta baita unibertsitateko beste langile (IISIZ, etab.).\nOrain hilabeteak pasa ondoren dana ia prest dago, antolaketan parte hartu duten guztiei zorionak eta eskerrak eman baino ez (batez ere, Dani errudun nagusiari). Bertaratzea baino ez da falta, anima zaitezte!


Aitzakiarik gabeko maisu-lana — Eibar.ORG | Eibarko peoria\nHemen zaude: Hasiera / Blogak / Amatiño / Aitzakiarik gabeko maisu-lana\nAitzakiarik gabeko maisu-lana\nAmatiño 2022/05/23 10:55\nJuan San Martinek 1974ean egin zuen Urdazubin, Axularren sorterrian, Euskaltzaindiko sarrera-hitzaldia. Eta, sarrera-erantzunean, Jean Haritschelhar euskaltzainak zera esan zuen eibartarraren merituak zerrendatu ostean: “Erradazu, otoi, zer irakurtzen duzun, eta erranen derautzut nor ziren. Gogoko dituzun idazleek oihukatzen derauzkute zure bihotzeko kezka eta asmoak!”\n“Desertuan behatxuloa” (Alberdania, 2022) saiakera eskaini berri digun Anjel Lertxundi, ikaragarrizko idazle on eta gogotik heldua da, gero. Baina hau ez da berria. Hori denok dakigu. Entziklopedia, antologia, hiztegi eta zubitegi guztiek dakite. Inork ez bide dakiena-edo, inork esaten ez duena, bederen, zera da: Andu idazle aparta bezain irakurle porrokatu eta amorratua dela. Ezinezkoa, bestela, haren saiakera-ekarpena.\nEhundaka irakurketak eta gertakarik eragindako pentsamenduak, gogoetak eta hausnarrak dira Lertxundiren tesela-sorta berri hau osatzen dutenak. Eta, nago, oraingoan inoiz baino arinago, solteago eta zuzenago jarri dela begira bere behatxulo partikularretik, idazmoldeei dagokienez; eta askeago, zorrotzago eta burujabeago, berriz, edukien aldetik.\nEsango nuke, gainera, Lertxundiren konfiantza eta segurtasun-maila in crescendo doala orrialdeok aurrera egin ahala. Nire inpresioa baino ez da izango, behar bada, baina ekinerako zenbait adierazpenek nolabaiteko desesperoa iragartzen (1) duten arren –irakurlearen laguntza-eskea garrasika oihukatuko balute bezala—, amaierako Lertxundi gero eta sendoago, zindoago eta errotuago azaltzen da, bere burua “zalantzan seguruago sentitzeaz gainera”, erdipurdikorik gabe salatzen ditu-eta Europaren nondik norakoa, euskararen eta euskal kulturaren Gruyère gazta, neoliberalismoaren lotsa etikoaren galera, prentsaren anbizioa eta miseria ezkutuak, humanitateetara dedikatzen diren askoren formazio zientifikorik eza, laisser faire leloaren ideologia edota “mundutarrok izango garela mundua hondatuko dugunak” delako sentimendu berria.\nBerrehundaka tesela, beste hainbat orrialdetan. Garai orotako eta denetariko irakurgaien aztarrenak, duela sei hamarkadako filosofia ikasketetatik hasi eta EIZIEren azken ohartxoraino. Nonbait irakurri dut idazlanean bezainbeste denbora behar izan duela dena ordenatzen. Ingeniaritza-lan hori egiteko gauza denak izango du, agian, egutegiko kronologia arrunta taxutzeko nahasmendurik (nork ez?), baina ez, behintzat, bere buruaz lar arduratzeko arrazoirik. Juan Mari Lekuonaren etorkizun-radarraz jabetzeko gai denak ondo baino hobeto du koipeztatua bere motor propioa.\nAitzakiarik gabeko saiakera. Maisu-lana. Behin baino gehiagotan behatu (eta kontsultatu!) daitekeena eta edozein momentutan –tarteka-marteka, zatika-- irakurtzeko modukoa. Plazer hutsa.\n “Nork esan behar zidan mundualdia ez nuela bukatuko pandemia bat larrutik bizigabe, arrisku-taldean gainera hasiera-hasieratik”.\n “Inoiz ez bezala nahasten nituen eta nahasten ditut azken hilabeteotako datak eta gertakariak, nekez naiz kronologikoki ordenatzeko gai”.\n “Zaintzailerik gabe gelditu ziren (landareak) eta hilabeteak egin nituen urduri, halakoa irakurri, hari galdetu, honi laguntza eskatu, loreak nola zaindu asmatu nahian”.\n “Ordu asko lanean, etekin argirik gabe Ez diot inori deituko, ez dut inork pentsatzerik nahi gaizki nagoela, ez nago-eta gaizki”.\n “Hoztasun guztiz begiratzen badit (heriotzak), halaxe begiratu nahi nioke nik. Baina nolanahi portatzen dela ere, atzetik joango natzaio ahal dudan duinenen, maite dudana ez dagoen eta ni ere egongo ez naizen ez-lekura”.\n Proust esaten ari zaigu ez dugula ezer ulertu, gure baitan aurkitu behar ditugula erantzunak eta ez gugandik kanpo”.


Baleike.Arrasate - Goiena.eus\nUrte berria, Politika Zaharra\nBaleike.Arrasate 2017-02-10 18:08\nJoan de asteartean Otsaileko Osoko Bilkura ospatu zen Arrasateko Udaletxean (gobernuak Urtarrilean bilkurarik ez egitea erabaki zuen). Berton izandako akordioen artean, positiboki baloratu nahi ditugu aurrera atera ziren mozioak.\nEtxegabetzeak ekiditzeko eta Saharar erreferendumaren gaineko mozioetan aipamen berezi bat merezi dute Kaleratzeak Stop-eko eta SaharalDeba Kolektiboak izan zituzten interbentzioak. Eskerrak igorri nahi dizkiegu izan zituzten hitzen eta egunerokotasunean egiten duten gizarte lan handiagatik. Berri on hauetaz gain, Baleike eta Ahal Dugu zirkuluaren aldetik bereziki pozik gaude Irabazi Arrasaterekin aurrera atera genuen mozioaz, Arrasaten pobrezia energetikoa eteteko proposamena onartu egin bait zen udal bilkuran. Arrasatear guztiak jakinaren gainean jarri nahi ditugu, Udalak beharrezko diren neurri guztiak jartzeko konpromezua hartu duela eta familia bakarrari ez zaiola argindarra eteko. Z\noritxarrez hemen bukatzen dira udalbatzarrean izandako notizia onak. Kale garbiketa lizitazioa aurrera atera zen oposizio guztiaren kontrako botuekin. Baleikek zerbitzua birmunizipalizatzearen gainean hausnarketa bat egitea eskatu zuen aurreko udal bilkuran. Hilabeteen epean orri erdiko zirriborro trakets bat aurkeztu zitzaigun. Udal gobernuak berriz ere eskuak garbitzen ditu hitz faltsuez, gai garrantzitsuak denboran dilatatuz. Badirudi herritarren dirua aurreztea, kalitatezko zerbitzua zorrotz bermatzea edo langileen eskubideak errespetaraztea ez daudela udal gobernuaren lehentasunen artean. Hala ere demokrazia zabaltzeko borondateak azkenengo bi mozioetan eraman zuen kolpea.\nBaleike taldeak politikarien eguneroko lanak argitaratzea eskatu zuen, herritarrak batzordetan ematen diren informazioak izan zezaten. Tamalez, gobernu taldeak ez die arrasatearrei informazioa azaldu nahi. Oposizio guztia alde egon arren, demokraziak itxaron ahal duela erabaki zuen gobernu taldeak. Beste mozioan, Baleike taldeak hiritarrak batzordetan parte hartu ahal izateko posibilitatea eskeini genuen.\nErantzun berbera jaso genuen, oposizio guztia alde izan arren, udal gobernuak batzordeak itxirik mantenduko ditu hiritarrentzat. Baina bilkurako puntu latzena, gure ustetan, beste bat izan zen. Udal gobernuak, oposizioko taldeen lanari dion mesprezua eta bozkatu gaituzten herritarrenganako errespetu eza, berriro ere azaleratu zuen, bilkuretan ohiko bilakatzen ari diren irainetan. Gure duintasuna ez da alkatesaren adierazpenetan neurtzen, baina gu udal instituzioetan izatea erabaki zuten arrasatearrentzat irain larria iruditzen zaigu. Egoera honek ezin jarrai duela salatzen dugu.\nOHZ-ren gorakada bidegabea\nBaleike.Arrasate 2016-10-28 14:15\nOhitura denez, eskubiak (EAJ+PSE) arrasatearrendirua kudeatzeko duen gaitasuna erakusten digu. Kasu hontan katastroa eta OHZren kontura.\nImprobisazioa herritarren sorbaldetan\nBaleike.Arrasate 2016-10-26 20:39\nEsan beharra daukagu egin ditugun proposamenak sinisten ez dugun eredu baten gainean egiten ditugula, eredu honek sor ditzakeen eraginak murrizteko asmoz. Gure talde politikoak justizia soziala eta fiskalitate progresiboa oinarritzat dituen eredu baten sinisten du eta hau ez da islatzen inondik inora ordenantza hauetan. Hauek lantzeko prozesuak ere utsune ugari ditu eta ez du hiritarren parte hartze aktiboa eta burujabetzea sustatzen. Baleike Udal Taldeak 5 emendakin egin dizkiogu Gobernu Taldeak aurkeztu duen 2017rako Ordenantza Fiskalen proposamenari. Hauetatik 4 kanpoan gelditu dira. Gure proposamenak familiei eta komertzio txikiei begira bideratu dira, hauen ahalmen ekonomikoari galera txikiena sortu nahian, hauentzat tasak mantenduz eta ahalmen handiko empresa edo industriei areagotuz.\nArrasate mozaldun herri demokratikoa\nBaleike.Arrasate 2016-07-14 15:06\nGuztira 78 alegazio aurkeztu dira mozal ordenantzaren aurka. Esan nahi hau garbi utzi nahi dugu. Parte hartze bezela saldu nahi digute, instituzio herdoildu hauen baitan uzten diguten bide bakarra izanik alegazioak aurkeztea. Ez dute aipatzen alegazio ia guztietan ordenantzaren berridazketa osoa proposatzen dela. Alegazioak Mozal Ordenantzaren eraketa prozesu eta azkenengo emaitzaren aurka aurkeztu dira.\nBaleike.Arrasate 2015-10-19 21:12\nUdalak 2500€ euro gastatu behar ditu lore batzuk erosi eta Udaletxeko balkoia apaintzeko. Gogora dezagun Arrasateko langabezi tasa %14 baino altuago dela eta hiritar ugari oso egoera zailetan aurkitzen direla. Noiz arte jarraitu behar dugu herritarron dirua apaingarrietan xahutzen? Zein lehentasun ditu egungo Korporazioak? Hiritarrak edo estetika?\nBaleike.Arrasate 2015-10-01 13:39\nGure gardentasunarekiko konpromezua jarraituz, Baleike Udal Taldeko zinegotziek adierazpen hau zabaltzen dute ordainsari eta ardura/karguak argitaratzeko.


`Oteiza batetik bestera´hitzaldia emango dute Tabakaleran Oskar Alegriak eta Bernardo Atxagak - Orio - Karkara.eus\nKarkara 2018-12-12 10:26\nArgazkia: Oskar Alegria\nAbenduaren 27an, ostegunarekin, Oteiza batetik bestera hitzaldia emango dute Oskar Alegriak eta Bernardo Atxagak Donostian. Saioa Tabakalerako Z aretoan izango da 19:00etatik aurrera, sarrera librearekin eserlekuak bete arte.\nUrriaren 16an, Atxagak eta Alegriak Oteizarekin batetik bestera hitzaldia eman zuten Orion. KARKARAk eta Orioko Udalak elkarlanean antolatu zuten saioa. Hitzaldia ardatz hartuta, irratsaio ederra egin zuten Euskadi Irratiko Lizardiren baratza tartean. Entzuteko, egin klik hemen.


Sarenet-ek Gauzen Internet-aren aldeko apustua areagotuko du - SPRI\nSPRI / TEICs-komunikazioa / Sarenet-ek Gauzen Internet-aren aldeko apustua areagotuko du\nSarenet-ek Gauzen Internet-aren aldeko apustua areagotuko du\nBizkaiko operadoreak data center berri bat irekiko du Zamudion, Bizkaian, Bartzelonan eta Madrilen jada dituenetara batuko zaiena\nEnpresentzako ahots eta datu operadore Sarenet-ek, Gauzen Internetan (ingelesezko IoT siglak) oinarritutako interkonexioaren aldeko apustu estrategikoa areagotuko du, teknologia hauetan oinarritutako euskal konpainiaren soluzioak barne hartzera bideratutako Zamudioko Parke Teknologikoan datu- zentro berri bat martxan jarrita.\nGauzen Interneta, 4.0 Industriaren paradigma berrian kokatzen den kontzeptua da eta objektuek internetekin duten interkonexio digitalean oinarritutako teknologiei aipamena egiten die. Bere aplikazioak, sareko datuen trafikoak gora egitea dakar eta hori dela eta, datu-zentroek egoera berrira egokitu beharra daukate, informazio osoa asimilatzeko.\nIndustria- ETEra bideratutako Sarenet-en instalakuntza berria, enpresak Bizkaian, Madrilen eta Bartzelonan dituen lau Data Center-etara batzen da. Azpiegiturak, IoT soluzioetara dedikatutako Big Data aplikazioetarako berariazko plataforma bat izango du.\nSarenet-en iritziz, hazkunderako segmentuetako bat, komunikazioetara kudeatu eta segurizatutako eta industria- ETE-n ahokalekurako IoT azpiegitura bat prest izatean oinarritzen da. Konpainiak zabaldutako ohar baten arabera, hauxe da, enpresak aintzat hartu izan duen arrazoietako bat instalakuntza berria martxan jartzeko.\nBestalde, Sarenet-ek, bere zuntz optikoaren eskaintzaren estaldura zabalduko duela iragarri du. Enpresak, 3G/4G automatikoaren babesa duen 300 Mb simetriko arteko zuntz segurua eskainiko du Estatu espainiarreko 32 probintziatan urte honen amaierarako. Fidagarritasun eta abiadura handiko enpresa- komunikazioak eskaintzera bideratutako konexioa da hau.\nHalaber enpresak, bere soluzioen komertzializazioa bitartekoen bitartez areagotuko du, gutxi gorabehera orain dela urte bete martxan jarritako estrategia eta, oharrak gaineratzen duen bezala, harrera izan duena.\nEgun Sarenet-ek 141 partner ditu eta 300 bazkideko sare bat sortzeko asmoa du, 2018 urte bukaerarako, fakturazioaren %30a bitartekoen bitartez lortzeko asmoz. Euskal konpainiak bere diru sarrerak aurten %10 handitzea aurreikusten du, 2016an lortutako 18 milioi euroekin alderatuta.


Familiaren irteera atzeratu daHirukide | Hirukide\nFamiliaren irteera atzeratu da\nEgunotan bizi izaten ari garen ezohiko egoera dela eta, Hirukidek erabaki du datorren martxoaren 29ko familiarteko irteera bertan behera uztea. Printzipioz, ekainaren 7an egingo dugu, baina berretsiko dizuegu aurrerago, egoera argitu ahala.\n11:00-13:00 Bisita gaztandegira + Museoa + dastaketa\n13:15-14:15 Txindokiren magalean ibilaldia.\n14:15- 16:00 Bazkaria*\n1. aukera: etxeko ogitartekoak\n2. aukera: LarraitzGain taberna: ogitartekoa (5 €-tik 7 €-ra)\n*Ogitartekoekin eta tabernako terrazan bazkaltzeko askaldegia dago, bertan ogitartekoak eskatzen dituztenentzat. Toki-kopurua mugatua da.\n16:15- 17:45 Tirolinak Txindokiko Itzalean\n1. taldea: 4-8 urte (1,35 m arteko altuera)\n2. taldea: 9 urtetik aurrera (1,35m-tik 1,45m-ra)\n3. taldea: 1,45 m-ko altueratik gora\n11:30-13:00 Tirolinak Txindokiko Itzalean\n16:30-18:30 Bisita gaztandegira + Museoa + dastaketa\n– Interpretazio-zentrora bisita + gazta dastatzea: 3,5 euro/pertsona (5 urte baino txikiago dohanik)\n– Abentura-parkea: 10 euro/pertsona. Jolasetan parte hartuko duten pertsonek ordainduko dute soilik.\n– Hirukiderekin elkartuta duzuen kontuan kobratuko da, banku-igorpenaren bidez, urteko kuota ordaintzeko.\nFamilia giroko txango honetara joateko, inprimaki hau bete baino ez da egin behar:\nHurrengo berripaperetan eta webgunean emango dizkizuegu familia giroko irteera honen inguruko xehetasun gehiago (ordutegiak, bazkaria, etab.).\nhttps://hirukide.com/eu/salida-familiar-domingo-29-de-marzo/https://hirukide.com/wp-content/uploads/2020/01/Hirukide-idiaz_avent.jpghttps://hirukide.com/wp-content/uploads/2020/01/Hirukide-idiaz_avent-300x300.jpg 2020-03-04T11:16:26+00:00 HirukideEkintzak eta Zerbitzuak\nEgunotan bizi izaten ari garen ezohiko egoera dela eta, Hirukidek erabaki du datorren martxoaren 29ko familiarteko irteera bertan behera uztea. Printzipioz, ekainaren 7an egingo dugu, baina berretsiko dizuegu aurrerago, egoera argitu ahala. PROGRAMAZIOA 1 11:00-13:00 Bisita gaztandegira + Museoa + dastaketa 13:15-14:15 Txindokiren magalean ibilaldia. 14:15- 16:00 Bazkaria* 1. aukera: etxeko ogitartekoak 2. aukera: LarraitzGain...


CAF-ek 67.000 euro ordaingu beharko dizkio amiantoagatik hildako langile baten familiari – LabCaf\nHome/albisteak/CAF-ek 67.000 euro ordaingu beharko dizkio amiantoagatik hildako langile baten familiari\nCAF-ek 67.000 euro ordaingu beharko dizkio amiantoagatik hildako langile baten familiari\nAmiantoak eragindako gaitz bategatik hil zen langilearen emazteari eta semeei 67.103,88 euroko kalteordaina ordaindu beharko die CAF S.A. enpresak. Hala ebatzi du Donostiako lan-arloko 5. epaitegiak. Fermin HG, 87 urterekin hil zen 2015eko otsailean, Mesotelioma Pleural gaitzak jota. 1952 eta 1990. urteen artean lan egin zuen CAFen, amianto zuntzen eraginpean.\nCAF enpresa 1986an sartu zen RERA (Amianto arriskua duten enpresen erregistroa), baina Asviamie elkarteak azaldu duenez “ez zituen zegozkion segurtasun eta garbitasun neurriak bete”. Lokalen garbiketa modu egokian ez egitea edota zegozkien ingurumen neurketak eta osasun azterketak ez egitea leporatzen diote enpresari. Enpresak ordea, ukatu egin zuen langileak amiantoaren eraginpean lan egin zuenik.\nEpaiak frogatutzat ematen du CAFek ez zituela segurtasun eta garbitasun neurri horiek bete, eta langileak amiantoaren eraginpean lan egin zuela. Gainera, Segurtasun Sozialak, laneko gaixotasunak eragindako erabateko ezgaitasuna aitortu zion 2014an. Hori guztia dela eta, hildako langilearen senideei 67.103,88 euroko kalteordaina ematera zigortu du epaitegiak.\nJatorrizko albistea: http://goierri.hitza.eus/2018/06/11/caf-ek-67-000-euro-ordaindu-beharko-dizkio-amiantoagatik-hildako-langile-baten-familiari/\nASVIAMIE, Amiantoaren biktimen elkartea, pozik agertu da sententzia honek CAF SAren trikimailuak ezerezean utzi dituelako eta enpresa, Segurtasun eta Higiene arauak ez betez langileentzako laneko gaixotasun arriskuak areagotzeagatik kalteordainak ordaintzera zigortzen duelako. Arrazoi horiegatik, eragindako kalteagatik eta prebentzio neurriak ez hartzearen utzikeriagatik dagokion ordaina ordaintzea justua dela diote.\nCAFek orainarte jaso dituen gaixotasun eta heriotzagatiko aurkako sententzia kopurua ikusita, ASVIAMIEtik uste dute CAFeko Zuzendaritzak eta Mediku Zerbitzuak Segurtasun eta Higiene neurriak ez betetzeagatik eta honek langileen osasunean eragin dituen kalte larriengatik gizarteari orokorrean eta biktimei eta euren familiei barkamena eskatzeko orduak iritsi dela.\nSalaketa bakoitzaren aurrean “amiantoaren arriskuen inguruko ezezagutza” argudiatua, enpresak duen ardura ekidin nahi izateak argi uzten du langileen segurtasuna eta osasuna zaintzeko duen betebeharrari erakusten dion mespretxua eta agerian uzten du gaiaren inguruan egin duen kudeaketa eskasa.\nBestalde, ostegun honetan bertan, ekainak 14, amiantoaz gaixotutako bi lankide ohiren bi epaiketa berri burutuko dira Donostiako Lurralde Epaitegian. LAB-CAFeko kideok ASVIAMIE elkarteak deituta epaitegi aurrean 10:15tik 10:45tara burutuko den elkarretaratzean parte hartuko dugu egoera salatu eta amiantoaren biktimei gure sostengua azaltzeko.


DISKOGRAFIA - Ene Kantak\nHasiera batean, diska bat soilik sortzea genuen helburu, baina urte baten buruan bigarrena egin genuen eta konturatu gabe 2022an gure 10. lana argitaratu dugu.\nEne Kantak CD+DVD\nNeguari abesten CD\nOneka marrazoa DVD\nEne Kantak Jai Errraldoia DVDa\nLiluragarria CD+DVD edo USBa\nIzan zoriontsu CD+DVD edo USBa\n“ONEKA MARRAZOA” (2015)\nAntzerki musikala gero eta gehiagora joan zen eta sarrerak, 600 inguru, ordu gutxitan bukatu ziren; beraz, “Oneka Marrazoa: ikuskizuna” grabatzea pentsatu genuen. Non, eta Barañaingo Auditoriumean. Bertara Txantreako Konpartsako Erraldoi eta Kilikiak etorri ziren gurekin dantza egitera. Nola ez, gure laguna Tortotxiki hurbildu zen Basajaun eta Tartalorekin. Hau marka hau, Enekoren ipurdia ospetsua egin da Euskal Herri osoan.\nLur planetan barrabaskeri asko daude: kutsadura, konzertinak, gerrak… Gure lagunek zerbait egin nahi dute mundua hobetzeko eta liburu magikoaren bitartez, irria hedatuz eta abestiekin dantzatuz, ilargira doaz konponbide baten bila. Bertan asto bat aurkitzen dute eta hasieran beldurra sortarazten duen estralurtar bat ere bai. Astoak magia egiten du eta Enekori eta Nereari lagundu nahi die. Lortuko dute mundu goibel honi laguntzea?\n“ASTONAUTA TRONPETA FLAUTA” (2017)\nAstonauta ikuskizuna urrian emandako Atarrabiako zuzenekoa grabatu genuen. Editatutako ikusentzunezkoa ohiko DVD formatuaz gain, 8GBetako USBan Full HDn eta digipack dotorean jasota eskaintzen dugu. Eta baita webgune honetatik deskargatzeko bereizmen handiko mp4a ere. Guzti hau 2017ko azaroaren 13tik aurrera. Ez galdu aukera!\nEneko eta Nerea bidai magiko berri batean murgilduko dira; oraingo honetan Lur planetaren bihotzera. Lur azpian aitatxik emandako mapa bati esker altxor magiko bat bilatuko dute eta bertan lagun berriak eta aspaldiko bat topatuko dute. Beldurrari eta hango abenturei aurre egingo diete abesten eta dantzan. Gainera mugikorrekin ematen dugun gehiegizko denborari, hausnarketa egingo diete gailu horien fundamentuzko erabilera bultzatuz eta jolasteko galtzen dugun orduak kritikatuz. Irriz eta musikaz betetako antzerkia da Satorjator ikuskizuna.\n“JAI ERRALDOIA” DVDa (2019)\nIkusi al dituzu inoiz 32 erraldoi elkarrekin? Leku berberan 32 erraldoi irudikatzen al dituzu? Bai? Noski, beharbada zu ere han izan zinen… Bai, Nafarroa Arenaz ari gara. Ene Kantakeko Eneko eta Nerea, Satorjator eta Astonautarekin batera bertara joan ziren abestera eta dantzatzera. Eta tarteka badakizue nor ateratzen ziren, ezta? Bai, Euskal Herriko toki desberdinetako erraldoiak! Eta denak elkarrekin dantzatzen, zuetako asko bezala! Antzerki hura gogoratu nahi? Errraldoia izan zen! DVDak horretan lagunduko dizu! Gozatu!\nEnekok eta Nereak ezin dute geldirik egon. Lurraren bihotzera bidaiatu zuten azkenekoz, baina hain da handia hauen jakin-egarria… pentsa, ez dakigu oraindik noren gorputzaren barrura joan dira oraingoan.\n15 abestiz eta bideoz osatutako disko berri honetan, gure gorputza, makina perfektu horri buruzko abestiak daude, baina gai gehiago ere topatuko dituzu! Hainbat ikastetxeren parte-hartzea izan dugu dantzan ere, Euskal Herrian zehar banatutakoak. Gure abestiak hobetzeko jende askok parte hartu du: Telleria anaiek, Ane Garcia abeslari eta itzultzaileak, Kristina eta Xabi Solano musikariek, Nerea Balda idazleak, Belatz marrazkilariak, Jon Basaguren musikari eta esatariak, Ruben Garcia futbolariak…\nBi hitzetan, dantzatzen, abesten eta ongi pasatzen jarraitzeko diskoaaaaa.\n“IZAN ZORIONTSU” (2021)\n16 abesti eta bideoklip dituzu abesteko eta dantzatzeko: asko ikastetxean lantzeko badira ere, berdin–berdin etxean eta lagunekin jorratzekoak dituzu: Inauteriak, ikasle berriarena, lanbideei buruzkoa, urtaroei buruzkoa, irudi geometrikoak ezagutzekoa, R fonema lantzekoa edota Naizen–i eskainitako abestia. Honakoan ere ez dira ospetsuak eta lagun onak faltako. Entzun… eta Izan zoriontsu!


Nafarroako Bertso Eskolen eguna eta 14 urte arteko eskolarteko bertsolari txapelketa Donezteben — Bertsozale Elkartea\nNafarroako Bertso Eskolen eguna eta 14 urte arteko eskolarteko bertsolari txapelketa Donezteben\nBertso Eskoletan dabiltzan 14 urte arteko Nafarroa osoko gaztetxoek larunbatean ospatu zuten Nafarroako Bertso Eskolen Eguna. Doneztebeko zinema aretoak 80 gazte bildu zituen, besteak beste, Lesaka, Arantza, Igantzi, Doneztebe, Sunbilla, Baztan, Leitza, Altsasu, Iruñea, Barañain, Berriozar, Antsoain eta Atarrabiatik etorritakoak. Bertsoaren inguruan elkar ezagutzeko eta ikasturteari amaiera emateko festa izan zen larunbatekoa.\nGoizean lehenik, 14 urte artekoen Eskolarteko Bertsolari Txapelketa jokatu zen. 15 taldetan bilduta, guztiek parte-hartzeko aukera izan zuten. Azkenean, Joanes Ilarregik, Xabat Ilarregik eta Oiher Altzelaik osatutako Leitzako taldeak lortu zuen lehen postua eta beraz, datorren ekainaren 22an Orion jokatuko den Euskal Herriko Eskolarteko Bertsolari Txapelketan Nafarroako ordezkari izango dira.\nNafarroako Bertsopaper Lehiaketako sari banaketa ekitaldia egin zen ondotik. Bertso Eskoletako kideek parte-hartu dute eta ondokoak izan dira sarituak: LH 3-4.mailan Orti Arozena, LH 5-6.mailan Ekhiñe Zapiain, DBH 1-2.mailan Joanes Ilarregi eta Batxilergoan Mikel Lasarte.\nArratsaldean, topaketari amaiera emateko, gazteek prestatutako gai eta ariketekin Xabier Silveira eta Julen Zelaieta bertsolariekin bertso-saioa egin zen. Ikasleen partaidetza handia izan zuen saio honekin amaitu zen festa eguna.


Irekia Eusko Jaurlaritza - Gobierno Vasco :: i-Tourbask sareko turismo bulegoek Inaziar Ibilbidea ezagutu dute\ni-Tourbask sareko turismo bulegoek Inaziar…\nBasquetour-en ekimenez, bisitaldian sareko teknikarien zuzeneko informazioa izan dute Euskadi eta Katalunia artean dihoan ibilbide berri honi buruz.\nI-Tourbask sareko turismo bulegoetako teknikariek atzo zuzenean euskal turismoaren “Inaziar Ibilbidea” deitutako ibilbide berria ezagutu zuten, Turismo zuzendaritzak aipatutako teknikarien lankidetzarekin eta Ibilbidea igarotzen den sei eskualdeek (Urola Erdia, Urola Garaia, Debagoiena, Arabako Lautada, Arabako Mendialdea eta Arabako Errioxa) eta Basquetour-ek osotzen duten Mahai Teknikoaren ekimenez, antolatutako bidaia baten.\nTurismo eragileek La Antiguako interpretazio zentrua bisitatu zuten, Loiolan izan ondoren, eta bertan Zumarragako alkatearekin, Mikel Serranorekin, egon ziren. Gero Manresa eta Montserrateko turismo teknikariekin topaketa baten parte hartu zuten “Inaziar Ibilbidea”-ren azken zatia ezagutzeko. Honez gain, turismo produktu honen inguruko esperientziak bertako turismo enpresekin partekatzeko aukera izan zuten.\nUdan Basquetour-ek Euskadi guztia hobeto ezagutzeko turismo esperientzi eta planak bultzatzen ditu